“Son illər Prezidentimizin rəhbərliyi ilə kənd təsərrüfatına, fermerlərə xüsusi qayğı göstərilir” - Salyandan reportaj VİDEO - AZƏRTAC – Azərbaycan Dövlət İnformasiya Agentliyi\n“Son illər Prezidentimizin rəhbərliyi ilə kənd təsərrüfatına, fermerlərə xüsusi qayğı göstərilir” - Salyandan reportaj VİDEO\nSalyan, 5 avqust, İsmayıl Cəfərli, AZƏRTAC\nÖtən altı ayda kənd təsərrüfatında rekord göstərici – 13 faizlik artım əldə edilib. Buna ölkəmizdə Prezident İlham Əliyevin rəhbərliyi ilə həyata keçirilən aqrar islahatlar nəticəsində nail olunub. Atılan addımlar kənd təsərrüfatında canlanmaya gətirib çıxarıb.\nKənd təsərrüfatının önəmli sahələrindən biri də heyvandarlıqdır. Ötən altı ayda heyvandarlıqda 3 faizə yaxın artımın qeydə alınması, aparılan tədqiqatlar bu sahənin də böyük potensiala malik olduğunu göstərir. Prezident İlham Əliyevin də dediyi kimi, “bu sahəyə daha da böyük diqqət göstərilməlidir ki, heyvandarlıq da əhəmiyyətli dərəcədə artsın”.\nSüni yolla mayalandırma nəticəsində heyvanların cins tərkibi yaxşılaşdırılır\nAZƏRTAC xəbər verir ki, son illər xaricdən cins mal-qaranın gətirilməsi, süni mayalama tədbirlərinin genişlənməsi, alınan hər baş cins buzova görə 100 manat subsidiya ödənilməsi fermerlərin də bu sahəyə marağını artırıb. Heyvanların cins tərkibinin yaxşılaşdırılması, eyni zamanda, məhsuldarlığa da öz töhfəsini verir. Süni mayalama tədbirlərinin geniş tətbiq olunduğu rayonlarımızdan biri də Salyandır.\nRayonda əhalinin heyvandarlıq məhsullarına tələbatını ödəmək məqsədilə xaricdən inəklərin alınması ilə yanaşı, yerli inəklərin cins tərkibinin yaxşılaşdırılması üçün süni mayalanmaya da xüsusi diqqət yetirilir. Bütün bunlar Salyanda heyvandarlıqla məşğul olan təsərrüfatçıların işini xeyli asanlaşdırıb.\n“Dövlət Aqrar İnkişaf Mərkəzi olaraq həmişə fermerlərin yanındayıq”\n2018-ci ildə Salyan rayonunda 5256 baş iribuynuzlu heyvan süni yolla mayalandırılıb. Nəticədə 2849 baş cinsi yaxşılaşdırılmış sağlam buzov əldə edilib. Dövlət tərəfindən süni mayalanmaya kömək məqsədilə isə 2059 fermerə subsidiya verilib.\nSalyan rayon Dövlət Aqrar İnkişaf Mərkəzinin heyvandarlıq sektorunun müdiri Mühəndis Rəhimov deyir ki, 2019-cu ilin ötən dövründəki nəticələr ürəkaçandır: “Rayon ərazisində, ümumilikdə, heyvandarlıq təsərrüfatlarında 3098 baş mal-qara süni yolla mayalandırılıb, 4488 baş bala alınıb. Balalar tam sağlamdır. Biz Dövlət Aqrar İnkişaf Mərkəzi olaraq həmişə fermerlərin yanındayıq, onlara lazımi köməkliyi göstəririk”.\nHeyvandarlığa dövlət dəstəyi fermerlərin bu sahəyə marağını daha da artırıb\nBu ilin iyul ayına kimi fermerlərə doğulan hər buzova görə verilən subsidiyalar vaxtında ödənilib. Yuxarıda qeyd etdiyimiz kimi, hər bir baş buzova 100 manat subsidiya ayrılır. Bu da fermerlərin heyvandarlıq sahəsinə maraqlarını daha da artırır. Salyanın Aşağı Noxudlu kənd sakini, fermer Daşqın Heydərov da uzun illərdir heyvandarlıqla məşğuldur. O, hər il olduğu kimi, bu il də süni yolla mayalandırma ilə təsərrüfatını genişləndirmək niyyətindədir: “Sağ olsun Prezidentimiz, son illər onun rəhbərliyi ilə dövlət tərəfindən kənd təsərrüfatına, biz fermerlərə xüsusi qayğı göstərilir. Hər sahədə olduğu kimi, heyvandarlıq təsərrüfatlarında da canlanma yaranıb. Fermerlər çox həvəslidir. Mənim 10 baş qaramalım var. Süni yolla mayalandırma nəticəsində 5 baş buzov alınıb. Dövlətimizin bizə verdiyi subsidiyaları vaxtı-vaxtında alırıq. Bu pul bizə çox kömək olur. Heyvanların otuna, yeminə verib təsərrüfatımızı daha da genişləndiririk”.\nCins heyvanlardan süni mayalandırma yolu ilə alınan buzovlar iqlimə tez uyğunlaşır, çəkisi və südü yerli inəklərdəkindən 3-4 dəfə çox olur\nFermerlər süni yolla mayalama tədbirləri ilə yanaşı, xaricdən cins heyvanların lizinq yolu ilə alınmasına da üstünlük verirlər. Bu məqsədlə əhali arasında maarifləndirmə işləri aparılır. Bu isə nəticədə xaricdən lizinq yolu ilə cins heyvanların alınmasına gətirib çıxarır. Fermerlər deyirlər ki, xarici cins heyvanlardan süni mayalama yolu ilə alınan buzovlar iqlimə tez uyğunlaşır, çəkisi və südü yerli inəklərdəkindən 3-4 dəfə çox olur. Bununla yanaşı, cins heyvanların saxlanılması yerli sakinlərə həm ət, həm də süd baxımından olduqca sərfəlidir.\nQeyd edək ki, heyvanların cins tərkibinin yaxşılaşdırılması məqsədilə rayonda 14 süni mayalandırma məntəqəsi fəaliyyət göstərir.\nAZERTAG.AZ :“Son illər Prezidentimizin rəhbərliyi ilə kənd təsərrüfatına, fermerlərə xüsusi qayğı göstərilir” - Salyandan reportaj VİDEO\nGoranboyda fermerlər şəkər çuğundurunun becərilməsi qaydaları barədə məlumatlandırılıblar\nŞəki Regional Aqrar Elm və İnnovasiya Mərkəzi üzümçü fermerlər üçün təlimlər keçirir\nZəngilan rayonunun Beşdəli kəndindən videogörüntülər\nAnadolu agentliyi AZƏRTAC-ın 101 ildə keçdiyi inkişaf yolundan yazıb\nMüdafiə Nazirliyi Zəngilan rayonunun Beşdəli kəndinin videogörüntülərini yayıb VİDEO\nOPEC-in Baş katibi: Bu il qlobal neft tələbatı sutkada 96 milyon barrelə yüksələcək\nÖtən il 52,3 milyon manatlıq kənd təsərrüfatı texnikası satılıb\nNağdsız ödənişlərin inkişafı üzrə fərqlənən banklar açıqlanıb\nMədəniyyət və İncəsənət Universitetində Xalq rəssamı Böyükağa Mirzəzadənin yubileyi qeyd edilib\nNeft-qaz yataqlarının yaranma mexanizmlərinə dair araşdırma aparılır\nBakı şəhəri üzrə 285 məktəbdə “Kiçik Akademiya” fəaliyyət göstərir\nMusiqi məktəbinin şagirdləri beynəlxalq onlayn müsabiqədə uğurla çıxış ediblər\nAnkarada “Nizami Gəncəvi İli” ilə bağlı yüzdən artıq nadir əsər sərgilənib VİDEO\nLənkəranın Kosalar kəndində marketdə istifadə müddəti bitmiş məhsullar aşkarlanıb\nMingəçevir Dövlət Universiteti Kiyev Milli İqtisadiyyat Universiteti ilə əməkdaşlığa başlayıb\nMuxtar respublikada əhalinin 64,6 faizi kəndlərdə yaşayır\nCənubi Sudanda təyyarə qəzası nəticəsində 10 nəfər həlak olub\nKOICA cari il üzrə təqaüd proqramlarını təqdim edib\nMasallıda “Nizami Gəncəvi ili” çərçivəsində onlayn tədbir keçirilib\nYapon milyarder Ay səyahəti üçün özünə 8 nəfər yoldaş axtarır\n[12:22] ELM VƏ TƏHSİL\n“Yeni çağırışlar” onlayn müzakirə proqramında qeyri-ənənəvi təhsildən danışılacaq\nBərdədə cinayətkarlığa qarşı tədbirlər uğurla davam etdirilir\nUkraynada koronavirusa yoluxma və bu xəstəlikdən ölüm halları artıb\nÖzbəkistanda ilk günəş elektrik stansiyası inşa edilir


DataLife Engine > Версия для печати > HAQQI DEMƏK CƏSARƏTİ\nƏsas səhifə > Analitika > HAQQI DEMƏK CƏSARƏTİ\nMənə elə gəlir ki, bu gün haqqı demək cəsarətinə sahib olduğumuzu sübut etməyin zamanıdır\nÇünki bu cəsarət sərgilənmədikcə, meydanı naşılar, burnundan uzağı görə bilməyənlər, kimlərinsə təsiri altında olanlar alır və mənzərə də göz qabağındadır.\nElmar Vəliyev təkcə bir qurucu kimi deyil, bir insan kimi də yüksək dəyərləri olan şəxsiyyətdir. Yevlaxda yüzlərlə imkansız insan məhz onun sayəsində ev sahibi olub, gənclər onun diqqəti ilə işlə təmin olunub, məsul vəzifələrə irəli çəkilib. Aztəminatlı ailələr, şəhid verən insanlar, müharibə iştirakçıları onun üçün ən hörmətə layiq kəslər olublar. Hər çıxışında, hər söhbətində cənab Prezidentin məmurlara ünvanladığı bu kəlməni təkrar etməyi çox sevib ki, biz hamımız xalqın xidmətçiləriyik. Və hansısa yanlış hərəkəti, laqeyd münasibəti onlara bağışlamayıb. Pis olubsa bunun pisi olub.\nElmar Vəliyev əsil ziyalıdır. O, məktəblərimizdə də təhsilin səviyyəsinin yüksəldilməsinə böyük diqqətlə yanaşırdı. Yaxşı uğuru olan gənclərimizə ürəkdən gələn bir səmimiyyətlə dəstək olurdu. Mətbu sözün əhəmiyyətini və gücünü qiymətləndirirdi. Vəziyyətimizin düzəlməsinə ümidimizin olmadığı bir vaxtda Elmar Vəliyev qayğısını «Kür»dən də əsirgəmədi. Qəzetimiz 7-8 min tirajla işıq üzü görməyə başladı.\nBiz isə xeyirxah olmağa, bir olmağa çalışaq. Bu gün bu çox vacibdir. Düşmən dəyirmanına su tökməklə tək bu günümüzü yox, gələcəyimizi təhlükə altına qoymuş olarıq.\nYevlaxda çıxan «Kür» qəzetinin baş redaktoru, «Tərəqqi» medallı əməkdar jurnalist.


Vaxt.Az - Ən çox turist qonşulardan gəlib\n21:44 | 22 iyun 2022 | Çərşənbə Məqaləyə 364 dəfə baxılıb Şriftin ölçüsü\nBu ilin ilk 5 ayında Azərbaycana gələn turistlərin sayı 2.2 dəfə artaraq 468 minə çatıb. Gələnlərin 24,8 faizi Türkiyə, 24,7 faizi Rusiya Federasiyası, 13,8 faizi İran, 5,6 faizi Gürcüstan, 3,7 faizi Səudiyyə Ərəbistanı, 2,8 faizi Birləşmiş Ərəb Əmirlikləri, 2,7 faizi Ukrayna, hər birindən 2,4 faiz olmaqla Hindistan və Pakistan, 1,7 faizi Qazaxıstan, 1,3 faizi Küveyt, 1,2 faizi Böyük Britaniya, 12,9 faizi digər ölkələrin vətəndaşları olublar. Göründüyü kimi, Azərbaycana ən çox qardaş Türkiyədən gəlir.\nStatistik məlumatlara görə, ötən ilin eyni dövrü ilə müqayisədə Omandan gələnlərin sayı 505,9 dəfə, Səudiyyə Ərəbistanından - 198,2 dəfə, Küveytdən - 172,8 dəfə, Bəhreyndən - 70,8 dəfə, Birləşmiş Ərəb Əmirliklərindən - 69,5 dəfə, Pakistandan - 44,0 dəfə, Hindistandan - 26,5 dəfə, İsraildən - 9,1 dəfə, ABŞ-dan - 6,0 dəfə, Qazaxıstandan - 5,0 dəfə, Almaniyadan - 3,5 dəfə, Fransadan - 3,3 dəfə, Ukraynadan - 2,2 dəfə, Böyük Britaniyadan - 2,1 dəfə, Türkiyədən - 2,1 dəfə, İrandan - 1,8 dəfə, Rusiya Federasiyasından - 1,6 dəfə, Gürcüstandan - 17,7 faiz artıb. Bir sıra ölkələrdən gələnlərin sayının kəskin artması pandemiya səbəbindən ötən il həmin dövlətlərdən Azərbaycanda səfər edənlərin sayının kəskin azalması ilə bağlıdır.\nBelə ki, xüsusən körfəz ölkələrdən ötən il Azərbaycana gələnlərin sayı kəskin azalmışdı. 2021-ci ilin yanvar-may ayları ilə müqayisədə körfəz ölkələrindən gələnlərin sayı 2,9 dəfə artaraq 107,9 min nəfər, Avropa İttifaqına üzv ölkələrdən gələnlərin sayı 2,6 dəfə artaraq 22,6 min nəfər, MDB ölkələrindən gələnlərin sayı 1,8 dəfə artaraq 149,7 min nəfər olub.\nArtıq yeni turizm mövsümü başlayıb. Qeyd edək ki, 2019-cu ilə ölkəyə 3.2 milyon turist gəlmişdisə 2021-ci ildə pandemiya səbəbindən bu rəqəm 791,8 minədək azaldı. Bu ilin ilk aylarından etibarən ölkəmizə gələnlərin sayında artımın olmasına baxmayaraq hələ də rəqəmlər pandemiyadan əvvəlki səviyyədən aşağıdır.\nStatistika da göstərir ki, Azərbaycana səfər edənlərin əksəriyyəti qonşu ölkələrdən gəlirlər. Onlar eyni zamanda quru sərhədlərdən istifadəyə üstünlük verirdilər. Bu ilin 5 ayında da Azərbaycana gələn turistlərin 68.9 faizi quru sərhədlərimizin olduğu ölkələrin payına düşüb. Yəni, Azərbaycana gələn hər 10 turistin 7-sinin vətəndaşlığı olduğu ölkə ilə quru sərhədlərimiz var. Bu baxımdan, quru sərhədlərin açılması ölkəyə daha çox turistin gəlməsinə səbəb olmaqla real sektora dəstək ola bilər.


Ruhiyyənin təəccübə səbəb olan yeni görüşləri\nRuhiyyə televiziya kanallarından əlavə nəşriyyatlara da e-mail göndərib, onlara öz əməkdaşlığını təklif etmişdi. İlk reaksiya verən "Ədalət" nəşriyyatı oldu, çünki son illərdə xeyli tərcümə ədəbiyyatı çap edib, satışa çıxarmışdı. Nəşriyyat, əsasən Tərcümə Mərkəzi ilə əməkdaşlıq edir, orada isə türk dilindən doğma dilə çevrilən əsərlərə üstünlük verilir, İran müəlliflərinin də yazılarının türkcədəki tərcüməsindən istifadə edilirdi. İlk görüşə dəvət edən isə "Qadiroğlu" nəşriyyatı oldu. Onun sahibi görüşdə maliyyə vəziyyətlərinin ağır olduğundan şikayətlənməyə başladı və təklif etdi ki, sizə əvvəlcədən qonorar verə bilməyəcəyik, kitablar satıldıqdan sonra əldə etdiyimiz puldan sizin haqqınızı ödəyəcəyik və əvvəldən bildirmək istəyirəm ki, o da elə yüksək rəqəm olmayacaqdır.\nRuhiyyə bu izahatı eşitdikdən sonra dedi ki, sizinki Molla Nəsrəddinin lətifəsinə bənzəyir, qoyunun tökülən yunundan pul qazanmaq vədi verilir.. Mən elə şərtlə razılaşa bilmərəm, bu, fəhləyə məhsul satılandan sonra firma sahibinin əməkhaqqı verəcəyi barədə vədinə bənzəyir, belə firmada heç kəs işləməyə razılıq verməz. Mən də tərcümə işini fəhlənin zəhmətinə bənzədirəm, tərcüməni sizə verdiyim anda mənə çatacaq qonorarın ləngimədən verilməsini istəyirəm. Kitab satışından sonra qonorarın ödənməsi nisyə pul verməyə bənzəyir, belə zəhmət haqqı verilmir, görülən iş öz kəmiyyətinə və keyfiyyətinə görə haqqını almalıdır.\nOna görə də Ruhiyyə "Qadiroğlu" nəşriyyatının sahibindən çox narazı qaldı və onunla görüşə gəlməsinə də peşman oldu, görünür, bu adam nəşriyyat işi ilə çoxdan məşğul olmasına baxmayaraq, ciddi adam deyildir, güman edir ki, onun qazanc əldə etməsi üçün başqaları haqqı ödənilmədən işləməli, kefi istəsə o qazancın kiçik bir hissəsini də muzdlu işə götürdüyü yaradıcı adamlara verməlidir. Bu, həmin qələm sahiblərinin istismarından başqa bir şey olmadığından, belə şərtə yalnız gülmək olardı. Zəhmət layiq olduğu qiymətlə mükafatlanmalıdır.\n"Ədalət" nəşriyyatının sahibi həm də hüquqi biliklərə həsr olunan jurnal da buraxırdı və burada səviyyəsi o qədər də yüksək olmayan nəzəri-praktiki xarakterli məqalələr dərc olunurdu. Ən primitiv məqaləyə belə bir neçə alim rəy verib, onun guya yüksək elmi dəyərə malik olduğunu tərifləyirdi.\nNəşriyyatın direktoru ziyalı adam idi. Özü də yazırdı, ona görə də əsər müəllifinin və tərcüməçinin əməyini qiymətləndirməyi bacarırdı. İlk şərti bu oldu ki, biz bir ildə sizin tərcümədə 2-3 kitabı ancaq nəşr edə bilərik, çünki bazarda tələbatı yoxlamalıyıq, əgər tələbat artsa, gələcəkdə biz də nəşrin sayını artıra bilərik. Hələlik tərcümə əsərləri ləng satılır, çünki ümumiyyətlə, mütaliənin kütləviliyi yoxa çıxmışdır. Universitetlərdə və məktəblərdə də kitabın təbliğatına, mütaliənin vacib olduğunu tələbələrə və məktəblilərə təlqin edilməsinə lazımi fikir verilmir. Səviyyənin aşağı olması, mütaliəyə vaxt ayrılmaması və bütövlükdə laqeyd münasibət, hətta bu sahə ilə bilavasitə məşğul olan adamların biliyinin aşağı olmasını nümayiş etdirir. Orhan Pamuk rus yazıçılarının, xüsusən Dostoyevskinin və Tolstoyun əsərlərini elmi qaydada, tədqiqatçı məharəti ilə araşdırdığı halda, bizim yazıçılar söhbətlərində də daha çox məişət məsələlərinə yer ayırır, bədii səviyyəyə diletant qiymət verməklə, əsərlərin dəyərini obyektiv qiymətləndirə bilmirlər. Ekrana dəvət olunmuş filologiya professoru Artur Konan Doylu detektiv deyil, fantastik əsərlərin müəllifi kimi xarakterizə edir. Şeir deməklə gözə girmiş bir aktrisa Şekspirin qəhrəmanlarını oynadığı halda, onlar barədə adi təsəvvürə belə malik olmadığını göstərir. Mərhum məşhur aktrisanı guya tərifləmək qaydasında oynadığı rola görə "dahi qayınana" adlandırırlar. Görən, qayınana obrazı nə vaxtdan dahilik zirvəsinə yüksəlmişdir.\nYerindən qalxan ancaq Nəsimini, Füzulini tədqiq etməklə məşğul olur, əslində, heç bir yeni söz deyilmir, Cəlil Məmmədquluzadənin yaradıcılığı elmi qaydada araşdırılmaq əvəzinə, onun hansısa məişət müstəvisindəki hərəkəti böyük ədəbi tapıntı kimi qələmə verilir. Naşir, görünür, ədəbiyyatımızda, ədəbi tənqiddə gedən proseslərlə heç cür razı deyildi və ən böyük titullara sahib olmuş nasirlərin və şairlərin yaradıcılığında durğunluğun hökm sürməsini, ədəbiyyata marağı artıra bilən əsərlərin yaranmamasını ədəbi aləmimizdəki çox saydakı qüsurlardan biri hesab edir.\nRuhiyyəyə onun fikirləri xoş gəlirdi, bu sahənin adamlarında rast gəlmədiyi vəziyyətlə razılaşmamaq, tənqidi cəhətdən yanaşmaq bu adamın ümumi saxtakarlıqdan uzaq olmasına, ona qoşulmamasına dəlalət edirdi.\nSonra naşir onun ailə vəziyyəti ilə maraqlandı, bir qədər əvvəl ərinin vəfat etdiyi barədə məlumatlı olduğunu bildirdi. Sözarası onu da dedi ki, dul olmaq kişi üçün nə qədər çətindirsə, bunu mən öz təcrübəmdə hiss edirəm, qadın üçün, yəqin ki, ikiqat çətindir. Mən başa düşürəm, ürəyə əmr etmək də olmur, gözləməli olursan ki, yaxşı birisi ürcahına çıxacaqdır, xeyli müddət ərzində bu baş verməyəndə, artıq qocaldığını güman edirsən, elə düşünürsən ki, donmuş bulaqdan bir daha heç vaxt su gəlməyəcək, ailə həyatı sənə bir də qismət olmayacaqdır. Birdən ayılan kimi oldu və həmsöhbətinə baş vermiş bədbəxtlik probleminə müdaxilə etdiyinə görə üzrxahlığını qəbul etməyi xahiş etdi.\nOnlar mehriban şəkildə ayrıldılar, bir neçə gündən sonra nəşriyyatın bir qadın redaktoru onunla görüşmək istədiyini dedi. Onlar xeyli abadlaşdırılmış Sahil bağında görüşdülər. Nəşriyyat işçisi dedi ki, siz işçilərimizə olduqca yaxşı təsir bağışlamısınız. Direktorumuz isə yaradıcı işçilərin müşavirəsində sizin yüksək intellekt sahibi olduğunuzu qeyd etdi və əlavə etdi ki, tərcüməçi xanımın geniş bilikləri bizə ümid verir ki, oxucuları dilimizə çevriləcək daha maraqlı əsərlərlə təmin edə biləcəyik. Gizlətmirəm ki, son vaxtlar tərcümələrin səviyyəsi barədə çoxlu narazılıqlar eşidilir. Bəzi tərcüməçilər tarixə bələd olmadıqlarından ciddi səhvlərə yol verirlər. Adi bir misal göstərmək istəyirəm. ABŞ-ın Cənub ştatlarında olan zəncilər ağır iş şəraitinə və qul sahiblərinin vəhşiliyinə dözmədiklərinə görə gizli qaydada quldarlığın mövcud olmadığı Şimal ştatlarına qaçırdılar. Onlara bu təhlükəli işdə Harriyet Tabmen adlı zənci qadın köməklik göstərirdi. Onun tətbiq etdiyi gizli yol "underground" - "yeraltı" adlanırdı. Bisavad tərcüməçi isə onu "metropoliten" kimi tərcümə etmişdir. Qulların Cənubdan qaçması və Harriyet Tabmenin fəaliyyəti 1850-ci illərdə, Vətəndaş müharibəsindən xeyli əvvəl baş vermişdi. O vaxtlar ABŞ-da hansı metro ola bilərdi, 1861-ci ildə dünyada ilk dəfə Londonda metropoliten tikintisinə başlanmışdı.\nRedaktor Ruhiyyəyə onu da çatdırdı ki, direktorun sizdən həm də bir qadın kimi xoşu gəlir. Sizin rəğbətinizi qazanmaq üçün hər güzəştə getməyə hazır olduğunu bildirir. Özü də karıxıb, səni "Roma kanikulları" filmindəki şahzadə obrazı ilə məşhurluq qazanan aktrisa Odri Höpbern adlandırır.\nRuhiyyəni gülmək tutdu, yaxşı ki, məni Merilin Monro adlandırmayıb, axı mənim Odri Höpbernə heç bir oxşarlığım yoxdur.\nRedaktor gülümsünüb dedi:\n- Bu, sizə görə belədir, sizdən xoşu gələn, sizə bir andaca vurulan adam sizi hətta Vivyen Li, Cina Lollabricida, Elizabet Teylor da adlandıra bilər. Adətən, kişilər bir qadına vurulanda, onun gözəlliyini şişirtməkdən çəkinmirlər, onu Bricit Bordoya, Ancelina Joliyə də bənzədir, gözəllikdə onların rəqibi kimi qələmə verirlər. Zövqlər müxtəlifdir və qadın ürəyə yatdıqda, o, qeyri-adi cəzbedici cizgilərə yiyələnir, gözəllik etalonları ilə bir cərgəyə qoyulur. Vurulmuş kişi məşhur italyan filmi "Malena"da Monika Beluççinin oynadığı qəhrəmana vurulan yeniyetmə oğlan kimi, onu ilhamlandıran qadını daim izləməklə də razılaşır. Kişi cinsindən olanlar vurulduğu qızı, qadını göylərə qaldırır, gözəllikdə onların tayı-bərabəri olmadığı kimi, hətta həqiqətdən uzaq olan bir fikrə gəlməyi də qəbahət hesab etmirlər.\nSizi kiməsə oxşatmağından asılı olmayaraq, direktorumuz ilk görüşdə sizə necə aludə olmuşdursa, sizin adınızı çəkəndə bir qədər özünü itirir, danışığında hətta fikir ardıcıllığı da pozulur.\nRuhiyyə qadının bu sözlərinə güldü və dedi:\n- Heç nə başa düşə bilmirəm. Kim ağlını itirmişdirsə, ona görə mən cavab verməliyəmmi? Mən direktorunuzla söhbətdə onun başqa fikrə düşməsinə heç bir əsas verməmişdim. Əgər kabinetinə gələn hər qadına bu gözlə baxsa, mən qorxuram ki, nəşriyyatın işi bərbad günə düşə bilər.\nRedaktor onun sözünü kəsdi:\n- Siz səhv edirsiniz. Özünüzü günahkar hesab etməməyiniz də düzgün deyildir. Kimə qadağan etmək olar ki, sən hansısa qadınasa valeh olma, hətta o qadın heç gözəl olmasa da. Bu barədə isə sizin özünüzü təvazökar aparmağınız da, inciməyin, cavab şəklindəki münasibətiniz də bir qədər yersizdir. Bəlkə, üstünüzdə bir banner gəzdirəsiniz ki, mənə heç kəs vurğunluq qaydasında baxmasın, mən başqa planetdən gəlmişəm, sizin qaydalarınız mənə bütünlüklə yaddır.\nRuhiyyə redaktor qadının arqumentlərini qəbul etsə də, direktorun ona qarşı ilk görüşdən oyanan hisslərinin bu səviyyədəki coşqunluğunu başa düşmürdü. Axı onlar söhbəti sırf iş barədə aparmış, bəzi fikir mübadiləsi etmişdilər. Ona görə də həmsöhbətinə dedi:\n- Direktorunuz mənimlə söhbətdə özünü çox nəzakətli apardı, gələcək əməkdaşlığımızın yollarını müzakirə etdik. Mən açığı, ondan, ingilislər demişkən, heç bir harrasment - yaxınlıq məqsədi güdən təcavüz cəhdi hiss etmədim. Bircə onu bildirdi ki, o da subaydır, bu, heç də əsla "sənə elçi düşmək istəyirəm" mənasını vermir. Mənim sivilla ilə də elə bir ünsiyyətim olmamışdır ki, bu təcrübəyə əsaslanaraq hansısa qeyri-müəyyən bir işarəni yozub, bunun mənə yaxınlaşmaq əlaməti kimi qəbul edim. Mən ərimin matəmini hələ başa vurmamışam ki, kiminsə ailə qurmaq istəyinə cavab verə bilim. Məni indi yalnız öz dərdim məşğul edir, kiminsə daha uzağa gedən xoşuna gəlmək imkanım haqqında heç fikirləşmirəm də. Mənim köksüm qəm-qüssə ilə dolu olduğundan, o məkana nəyinsə daxil olması qeyri-mümkündür. Ürəyə hökm etmək mümkün deyildir, hələlik isə mənim ürəyim mərhum ərimə mənsub olduğunu qoruyub saxlayır və ov quşu deyildir ki, ona bir, ya iki güllə atmaqla məsələni həll edəsən və güman edəsən ki, şam yeməyində qızardılmış vəhşi ördək ətinə qonaq olacaqsan.\nBu dövrdə mənə belə təkliflə müraciət etmək yox, bu barədə fikrə düşməyin özünü də şəxsi hisslərimə qarşı bir hörmətsizlik əlaməti hesab edirəm, bu, onların mövcudluğuna bir növ məhəl qoymamaqdır. Mən özümü ömür sirdaşını itirmiş qu quşuna və ya dişi canavara bənzədirəm, adamlardan fərqli olaraq onlar ölənə qədər özlərinin dul statusunu qoruyub saxlayırlar.\nRuhiyyə belə anlarda Hüseynlə söhbət etmək istəyirdi, ondan məsləhət alacağını düşünürdü, lakin bu fikirlərdən ayrılıb başa düşürdü ki, artıq o yoxdur, həyatdan getmiş, onu tərk etmiş, bu çətin dünyada onu tək və müdafiəsiz qoymuşdur. O, Hüseynlə ailə quranda elə bilirdi ki, daha doğrusu, düşünürdü ki, onun sığınacaq tapdığı bu qala möhkəm olacaq, uzun müddət sarsılmazlığını saxlayacaq, nə qədər ki, bu qala var, ona hansısa bir düşməni belə həmlə etməyə cəsarət etməyəcəkdir. O, sevgi aləmində yaşamaqla, heç vaxt tənha qalmayacaqdı. Onun əri ona ata, qardaş olacaq, onu bütün ağıla gələn və gəlməyən hücumlardan müdafiə edəcək, onun ləyaqətinə hansısa bir xətər toxunacağına, zərbə vurulmasına yol verməyəcəkdi. Hüseyn onun arzuladığı və nəhayət, gəlib çataraq yetişdiyi bir Kanaan (Kənan) torpağı idi.


Kolin Pauel Barak Obamanın prezidentliyə namizədliyini dəstəkləyib\nOktyabr 19, 2008\nABŞ-ın keçmiş Dövlət katibi Kolin Pauel prezidentliyə Barak Obamanın namizədliyinə dəstəyini bildirərək, Amerikaya dəyişiklik yaradacaq şəxsin lazım olduğunu deyib. NBC tele-şirkətinə müsahibə zamanı Pauel bildirib ki, o, Obamaya insanları ruhlandıra bildiyi və məzmunlu kampaniya apardığı üçün dəstək verir.\nKolin Pauel həm Obama, həm Makkeynin yaxşı prezident ola biləcəyinə inandığını bildirib. Lakin onun sözlərinə görə, senator Obama müstəsna prezident olmaq və ölkəni qətiyyətlə idarə edə bilmək üçün standartlara cavab verir.\nKolin Pauel habelə senator Makkeynin kampaniyasının neqativ tonundan razı qalmadığını da qeyd edib. O, Con Makkeynin vitse-prezidentliyə namizəd seçdiyi Alyaska ştatının qubernatoru Sara Peylinin prezidentliyə hazır olmadığını deyib.\nKolin Pauel keçmiş prezident Buş un dövründə Birgə Qərargahlar idarəsinin başçısı, hazırkı prezident Buşun dövründə isə Dövlət katibi olmuşdur.


Çiy ət yeyən, adı tərcümədə mələk mənasını verən xalq\n08:30 26 İyun 2014 5207 dəfə oxunub\nQədim zamanları özündə əks etdirən eskimoslar\nŞimali qütb bölgəsinin yerli əhalisi, Amerikada eskimos və aleutlar, Avropa və Asiyada laponlar və s. - bunlar yığıcı və ovçu olaraq Daş dövründəkinə bənzəyən, köçəri həyat tərzi yaşayan xalqlardı. Buradakı həyat şərtlərinə ən yaxşı uyğunlaşan eskimoslardı. Onlar ən Şimal hissələrə qədər yayılan bir xalqdır.\nEskimos - Kanada, Sibir, Qrenlandiya kimi Şimal qütb bölgəsinə yaxın ərazilərdə yaşayan insanlara verilən addır. Bəzi Amerika yerliləri eskimos sözünü «xarici» mənasında da istifadə edirlər. Bu gün yer üzündə Qrenlandiyada 40 min, Şimali Kanadada 23500, Alyaskada 35 min və keçmiş SSRİ ərazisində 1500 olmaqla ümumilikdə 100 mindən çox eskimos xalqı yaşayır.\nEskimosların əcdadları təxminən 10-15 min il əvvəl Sibir və Alyaskanın bitişik olduğu dövrdə, Asiyadan Şimali Amerikaya köç ediblər. Onlar minlərlə il boyunca bitkilərin yetişmədiyi çox soyuq ərazilərdə balıqçılıq, ovçuluq və yığıcılıqla dolanıblar. Şimal maralı, suiti, balina və balıq ovlamaq üçün bir yerdən başqa yerə getməyə məcbur olublar. Eskimosların özlərinə məxsus maraqlı ovlamaq üsulları var idi.\nMəsələn, suitinin nəfəs almaq üçün buzda deşik açdığını bilirdilər. Suitinin buz təbəqəsini nəfəsilə isidərək açdığı dəliyi tapan ovçu onun kənarında gözləyir və hava almaq üçün yaxınlaşan suitiyə mizraq batıraraq öldürürdülər. Qışda dəniz donanda onlar buzda deşik açıb qarmaqlarını suya atırdılar.\nEskimoslar ovladıqları heyvanın ətini qurudaraq, ya da donduraraq saxlayır və əksər zamanlarda əti çiy halda yeyirdilər. Ovlarının dərisindən geyim və çadır, damarlarından tikiş üçün iplik, sümüklərindən iynə, yağından isə işıqlanma və istilik üçün istifadə edirdilər. Geyimləri suiti dərisindən olurdu. Oyma işi ilə kiçik heykəllər və bəzək əşyaları düzəldirdilər.\nEskimos evlərinin divarları dərilərlə örtülür, evlərə küləyin qarşısını almaq üçün düzəldilən əyri koridorlardan girirdilər. Çay ağızlarında, ya da isti su axıntılarından təsirlənən yerlərdə isə dəri çadırlarda, ya da taxta daxmalarda yaşayırdılar. Şimal qütbündə ağac qiymətli olduğundan, eskimoslar balina və suitilərin yağından yanacaq kimi istifadə edirdilər. Uzun qış gecələrində əvvəllər yağ şamlarını, sonralar isə səyyahların gətirdiyi qaz lampalarını yandırırdılar.\nEskimoslar quruda, itlərin çəkdiyi xizəklərlə səfər edir, dənizdə isə heyvan dərisindən düzəldilən qayıqlardan istifadə edirdi. Qərbi Qrenlandiyada və məskunlaşdıqları digər bölgələrində balina ovlamaq və yükdaşıma üçün daha geniş qayıqlardan faydalanırdılar. Onlar həyata davam edə bilmək üçün, olduqları bölgənin sərt iqliminə uyğunlaşmağı bacarırdılar.\nSon əsrdə eskimosların həyatında olduqca əhəmiyyətli dəyişikliklər olub. Onların məskunlaşdığı bölgələrə gələn avropalı tacirlər və missionerlər özlərilə birlikdə adət-ənənə də gətirdi. Eskimoslar ovladıqları heyvanların xəzini avropalıların gətirdiyi yeni məhsullarla mübadilə etməyə, tüfəng və taxta qayıqlar istifadə etməyə başladılar. Onlar arasında xristianlıq dinini yaymağa çalışan missionerlər eskimos dilini yazıya çevirərək xüsusi bir əlifba yaratdılar. Həmin əlifba bu gün Kanadadakı eskimos qəzetlərində də istifadə edilir.\nKanadanın şimalında yaşayan eskimosları Kanada rəhbərliyi oranın həyat şəraitinə uyğunlaşdırmağa çalışır. Avropalıların təsiriylə adət-ənənəsinin çoxunu itirən eskimosların bəziləri bu gün müasir mebel və vəsaitlərlə təchiz olunan evlərdə yaşayır, itlərin çəkdiyi xizəklərin əvəzinə motorlu xizəklərdən istifadə edirlər. Təkcə yemək üçün ov edir, heyvan xəzləri yerinə hazır geyimlər geyinirlər. Bütün bunları almaq üçün pula ehtiyac duyan eskimoslar, əvvəlki kimi balıqçılıq, ovçuluq etmək əvəzinə neftayrma zavodlarında və mədənlərdə çalışırlar.\nEskimosların milli özünüdərk axtarışı\nBuna baxmayaraq, Qrenlandiya və Labradorda yaşayan eskimosların arasında treska balığı, suiti və morj ovçuluğu hələ də davam edir. Şimali Alyaskada yaşayan eskimoslar 54 tonluq balinaları ovlamaqla məşhurdurlar. Avropalıların gətirdiyi yeni həyat şəraitinə və şəhərlərə uyğunlaşa bilməyən eskimoslar arasında içki asılılığının getdikcə artdığı müşahidə edilir. Avropalılarla qurulan əlaqələr, qızılca və qrip kimi yoluxucu və ölümcül xəstəlikləri də özü ilə gətirdi. Bütün mənfiliklərə baxmayaraq, eskimoslar öz adət-ənənələrini qorumağa çalışır.\nAvropa dillərindən çox fərqli olan eskimos dili bir çox yerli ləhcəni özündə birləşdirir. Ona görə ayrı-ayrı yerlərdə eskimoslar bir-birlərini anlamaqda çətinlik çəkir. Avropalılarla olan əlaqələr eskimos dilinə Avropa dillərindən bir çox yeni sözün girməsinə səbəb olub.\nUşaqlarını Avropa dillərində təhsil verən məktəblərə göndərməklə bərabər, eskimoslar milli özünəməxsusluqlarını qorumaq üçün dillərinin istifadə edilməsində israr edirlər. Adət-ənənələrini qorumaq eskimoslar üçün əhəmiyyətlidir. Bu səbəblə oğlanlara, bu gün də ovçuluq, qonaq qalması üçün istifadə edilən köhnə eskimos evlərini necə düzəldildiyini, ovlanacaq heyvanın necə vərdişləri olduğunu öyrədirlər. Qızlara isə heyvan xəzindən geyim tikməyi və toxuculuq aşılanır.\nEskimoslar necə yaşayırdı?\n“Eskimos” bir çox cəmiyyətlərin obalar formasında birləşərək Kanadadan Alyaskaya, Qrenlandiyadan Şimali Asiyaya və Şimal qütbünün hər tərəfinə yayılan, fiziki görünüşü, dilləri, mifologiyaları, sənətləri, istehsal vasitələri və əlaqələri baxımından böyük bənzərlikləri olan qəbilələrin ümumi adıdır. Bəzi eskimos qəbilələrində “eskimos” termini mələk mənasını ifadə edir.\nEskimoslar 12 min il əvvələ qədər hökm sürmüş yığıcılıq və ovçuluğun yaxın zamanlara qədər qaldığı nümunələrdən biridir. Onların dolanışıqları demək olar ki, ancaq dənizə, dəniz məməlilərinə bağlıdır. Yaxın keçmişə qədər meşə məhsullarından faydalanmayan tək yığıcı-ovçu xalq onlar idi. Bəzi eskimos cəmiyyətlərində qadınlar ayı və suitinin ovuna qatılırdı. Bununla belə ovçuluq əsl kişi işidir.\nEskimoslarda obalararası ziyarət hədiyyələşmə şənliyi kimidir. Hədiyyə vermək, həmin adamı qohum səviyyəsinə yüksəldir. Karibou eskimosları hədiyyə verib-aldıqları adamlara qohum olmasalar belə «qardaş (bacı) oğlu» deyirlər. Oba içərisində ən geniş yayılmış ailə bütün obaya rəhbərlik edir.


2019-cu ilin ilk 6 ayı ərzində “ASAN Viza” vasitəsi ilə verilən vizaların sayı keçən ilin müvafiq dövrü ilə müqayisədə 61 faiz artıb.\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyindən APA-ya verilən xəbərə görə, cari dövr ərzində “ASAN Viza” vasitəsi ilə 429 000-dən çox viza verilib. “ASAN Viza” sisteminin əsas məqsədi ölkəmizə gələn əcnəbi vətəndaşların viza əldə etmək prosedurlarının asanlaşdırılmasıdır. Bu sistemlə viza almaq imkanına malik 95 ölkənin vətəndaşları sadəcə www.evisa.gov.az portalı üzərindən müraciət edərək cəmi 3 gün ərzində elektron viza əldə edə bilirlər. Təcili olduqda isə həmin vizalar 3 saat ərzində verilə bilir.\n“ASAN Viza” vasitəsi ilə bu il verilən ümumi vizaların 39 faizi məhz Azərbaycanın beynəlxalq hava limanlarında 15 ölkə vətəndaşı üçün müvafiq sistemlə əldə olunan vizaların payına düşür. Hava limanlarında 7 dildə fəaliyyət göstərən “ASAN Viza” özünəxidmət terminalları vasitəsi ilə, həmçinin əməkdaşların iştirakı ilə Birləşmiş Ərəb Əmirlikləri, Cənubi Koreya, Çin, İran, İsrail, İndoneziya, Küveyt, Qətər, Malayziya, Oman, Səudiyyə Ərəbistanı, Sinqapur, Bəhreyn, Türkiyə və Yaponiya vətəndaşları 2 dəqiqə ərzində öz elektron vizalarını əldə edə bilərlər. Birləşmiş Ərəb Əmirliklərində 6 aydan çox etibarlılıq müddəti olan rezident vizasına malik olan şəxslərə də Azərbaycan Respublikasının beynəlxalq statuslu hava limanlarında viza rəsmiləşdirilir.


Youth Karabakh News | Ermənilərin qənimət hərisliyi: azərbaycanlıların tərk etdiyi Haqqıxlı kəndindəki göldə traktor və maşın axtarırlar\n12 Avqust, 2020, 13:06\n1988-ci ildə Ermənistandan azərbaycanlıların deportasiyası başlayanda kənd sakinlərinin bir qismi Azərbaycana, bir qismi Gürcüstana köçüblər. Və onların evlərini Azərbaycandan köçüb gedən ermənilər zəbt ediblər. O vaxtdan kənddə məskunlaşan ermənilər arasında belə söz-söhbət yayılıb ki, azərbaycanlılar evlərini tərk edərkən kənd təsərrüfatı texnikasını gölə atıblar. Nə vaxtsa geri qayıdanda çıxarıb təzədən istifadə etmək üçün…\nBelə məlum olur ki, gölün dibində gizlədilmiş texnika barədə əfsanə kənddən köçən azərbaycanlıların Azərbaycanda həmin kəndə köçən ermənilərə danışdıqları əsasında yaranıb. Haqqıxlı sakinlərindən kimsə bu kəndə yerləşən ermənilərə deyib ki, gölüb dibinə xeyli texnika atılıb. Və ermənilər 30 ildir həmin qəniməti axtarır…


“Unibank Kommersiya Bankı” ASC-nin istiqrazlarının “Açılış Zəngi” mərasimi keçirildi • Bfb.az\n02:03:32●Ticarət açıqdır●Ticarət bağlıdır\n“Unibank Kommersiya Bankı” ASC-nin istiqrazlarının “Açılış Zəngi” mərasimi keçirildi\n27 yanvar 2022-ci il tarixində Bakı Fond Birjasında “Unibank Kommersiya Bankı” ASC-nin kapital bazarlarında istiqraz buraxılışını qeyd etmək məqsədi ilə “Açılış Zəngi” mərasimi keçirilmişdir. 20 milyon manat həcmində olan yerləşdirmənin anderrayteri BFB-nin üzvü olan “Unicapital İnvestisiya Şirkəti” ASC-dir.\nBakı Fond Birjasının listinq qaydalarına əsasən market meyker müqaviləsinin bağlanması nəticəsində bu qiymətli kağızlar BFB-nin premium bazar seqmentində listinqə alınır. Market meyker müqaviləsinə əsasən qiymətli kağızların yüksək likvidliyi və sərbəst tədavülü təmin edilir. BFB-nin Premium bazar seqmentinə Dövlət qiymətli kağızları, Azərbaycan Respublikasının üzv olduğu beynəlxalq təşkilatların, o cümlədən, qabaqcıl təşkilati, maliyyə, məlumatların açıqlanması və idarəetmə standartlarının tətbiq edildiyi yüksək əməliyyat və maliyyə göstəriciləri nümayiş etdirən Emitentlərin qiymətli kağızları daxil edilir.\nAçılış Zəngi mərasimində “Unicapital İnvestisiya Şirkəti” ASC-nin rəhbəri Qəribov Tahir bildirmişdir ki, istiqrazlardan daxil olan vəsaitlər “Unibank Kommersiya Bankı” ASC tərəfindən real sektorun maliyyələşdirilməsi ilə yanaşı müştərilərə mütərəqqi və rəqəmsal xidmətlərin göstərilməsinin daha da genişləndirilməsinə istiqamətləndiriləcəkdir.\nPremium bazar seqmenti Birjanın ali listinq dərəcəsi olmaqla, şirkətin dayanıqlı maliyyə, mütərəqqi korporativ idarəetmə və şəffaf hesabatlılıq göstəricilərinə malik olmasını nümayiş etdirir. Unibank artıq üçüncü istiqrazı fond birjasının ali listinq dərəcəsinə daxil olunan korporativ sektordan ilk yerli emitentdir.


“Yekəqarın kişiləri xoşlayıram” - Nigar Camal | Hokm.Az\n03 İyun 2020 - 17:24 1.8 K\nHokm.az həmin müsahibəni təqdim edir\n– İki aya yaxın ölkədə karantin rejimi elan olundu. Bu dövrü necə keçirtdiniz?\n– Yaxşı keçirtdim. Karantin dövrünü demək olar ki, bağda keçirtdim. AzTV-də bilirsiniz ki, həftə sonu verilişimiz var. Çəkilişlərə getdim. Başımı qarışdırırdım. Sadəcə uşaqlarım üçün darıxıram. Yollar bağlı olduğu üçün Londona qayıda bilmirəm. Görüntülü danışırıq, amma yenə də yanımda olmalarını çox istəyirəm.\n– Qızlarınızdan söz düşmüşkən, necə anadır Nigar Camal. Yaxşı ana olmaq üçün nə edirsiniz?\n– Əlimdən gələni edirəm. Mən ümumiyyətlə övladlarımla ana-qız yox, rəfiqəyəm. Özümü hər zaman onların yerinə qoyub, səhvlərini onların baxış bucağından dəyərləndirirəm. Hər zaman bu düşüncədəyəm ki, həyat onsuz da çox çətindir. Sabah nə olacağını bilmirik. Hər bir valideyn uşaqlarının güclü böyüməsi üçün çalışmalıdır. Bir də övladlarımın savadı, təhsili mənim üçün çox əhəmiyyətlidir. Onların təhsil alması həyatda bir peşəyə sahib olmaları üçün çalışıram.\n– Uzun illərdir Londonda yaşayırsınız. Sizi Azərbaycandan qoparan duyğularınız oldu, yoxsa bir çox insan kimi xarici ölkədə yaşamaq istəyi?\n– Artıq 15 ildir Londonda yaşayıram. Sevgi qopardı məni Azərbaycandan. Çox sevdim və sevgimin məni apardığı yerə getdim.\n– Həyatınızda “bu mənim üçün çox özəldir” dediyiniz anlar hansı anlardır ?\n– Həyatımda mənim üçün özəl olan anlar çoxdur. Yəqin ki, ən özəli övladlarımın dünyaya gəldiyi anlardır. Həyatımda çətin anlar da çox olub. Gənc olanda çətinliklər adama aşılmaz görünsə də, yaş ötdükcə onlarla mübarizə aparmaq daha asan olur. İndi elə yaşdayam ki, çətinliyə yenilmirəm.\n– Deyirlər, insan aşiq olanda daha çox özü olur. Nigar Camal eşqi necə yaşayır?\n– Mən aşiq olanda çox xoşbəxt oluram. Ümumiyyətlə, sevgi mənim üçün hər şeydir. Bu dünyada məni nə ulduz həyatı, nə pul xoşbəxt edə bilir. Həyatımda sevgi olmayanda özümü çox bədbəxt hiss edirəm. Sevgi məni xoşbəxt edir.\n– Amma bir neçə il əvvəl müsahibələrinizin birində demisiniz ki, sevgi olanda işləmək çox çətin olur.\n– Mən həmişə düşünürdüm ulduz olsam, xoşbəxt olaram. Bir gündə məşhur oldum, amma hiss etdim ki, yox bu məni xoşbəxt etmir, həyatımda yenə də bir boşluq var.\n– İndi necə o boşluğu dolduran var?\n– Var. Amma evlilik haqqında hələ düşünmürəm. İkinci dəfə ərə getmək üçün tələsmək doğru deyil.\n– Sizi siz edən vərdişləriniz nələrdir?\n– Özüm kimi olmağım. Bir məsələnin çox dərinliyinə gedən adam deyiləm. Özümü mənfiyə kökləmirəm. Çox kədərli məqamda belə pozitivə kökləyə bilirəm özümü.\n– Nigar Camalın ideal kişi modeli necə olmalıdır?\n– Zarafat edən, pozitiv kişiləri sevirəm. Hər zaman bir yerdə oturan, danışmayan kişiləri sevmirəm. Kök və yekəqarın kişiləri sevirəm.\n– Nə zaman əsəbiləşirsiniz?\n– Ac olanda (gülür). Ümumiyyətlə, insanlar məni mənfi aura ilə yükləyəndə əsəbiləşirəm. Narahat edir bu məni.\n– Müğənni olmaq fürsətini yaxalaya bilməsəydiniz hansı peşəni seçərdiniz?\n– Mətbəxdə olmağı sevirəm. Yəqin aşpaz olardım (gülür).\n– Sözün hər iki mənasında əlinizin duzu var?\n– Mətbəxdə var, həyatda yoxdur. Ona görə də ətrafımda adam azdır. Sənət yoldaşlarımın çoxundan uzaq gəzirəm. Ən yaxın dostlarım Samir Cavadzadə, Eldar Qasımov və Ranar Musayev, Afaq Gəncəli, Oksana Rəsulovadır. Ürəyimə yatan və mənimlə eyni dəyərlərə sahib olan insanlarla dostluq edirəm. Əgər kimsə xoşuma gəlmirsə, onların xətrinə dəymədən uzaqlaşıram.\n– Mütailə ilə aranız necədir?\n– Uşaq vaxtı çox kitab oxuyurdum. Bizim ailəmizdə belə bir ənənə var idi. Anam bacım və mən oxumaq uğrunda rəqabətə girirdik. Mən detektiv kitablar oxumağı çox sevirdim. Aqata Kristinin bütün kitablarını demək olar ki, oxumuşam. Ən çox sevdiyim yazıçılar Aqata Kristi və Ceyms Hedli Çeyzdir.\n– Adı şou xəbərlərdə ən çox hallanan məşhurlardansınız. Şounun karyeranıza yaxşı və pis təsirləri varmı?\n– Bilirsiniz, bizdə sarı mətbuat daha üstündür. İnsanlar da sarı mətbuata meyllidir. Mən oturub bu saat ədəbiyyatdan, elmdən danışsam, bu heç kimə maraqlı olmayacaq. Amma mənim və digər həmkarlarımın həyatı ilə bağlı nə isə mənfi bir xəbər yazılanda hamı maraqlanır, girib baxır. Bu tək bizim bəlamız deyil. Qlobal bir bəladır. Sadəcə olaraq bizim mentalitetimizdə özünə xüsusi yer edən qeybət faktoru var ki, bu da prosesləri bir qədər məcrasından çıxarır. Media sənətçiləri doğru təqdim etmir bəzən. Sənətçinin çıxışlarını, sözlərini təhrif edirlər. İnsanların da mənfi tərəfi odur ki, ancaq başlığa baxırlar. Zəhmət çəkib məqalənin içini oxumurlar. Bu mənadan şounun sənətçinin karyerasına heç bir xeyri yoxdur. Şəxsən şou xəbərlərində adımın hallanmasının mənə ancaq ziyanı olur. Çünki mənim dil ilə bağlı ciddi problemim var. Fikirlərimi Azərbaycan dilində doğru ifadə edə bilmirəm. Bu yanlış anlaşılmalar da çox vaxt məni şou xəbərlərdə “manşet” edir.\n– Hədəfinizə çatmısız?\n– Hələ istədiyimə çatmamışam. Solo konsert vermək istəyirəm. Artıq 10 ildir sənətdəyəm, hələ bir dəfə də olsun, solo konsert verməmişəm. Çünki istədiyim konserti həyata keçirmək üçün hər şey peşəkar olmalıdır. Səhnədə ancaq mahnı ifa etməklə kifayətlənən sənətçi deyiləm. O konsertdə rəqslər olmalıdır, möhtəşəm akustika, şou olmalıdır.\n– Londonda yaşayırsınız. İngiltərənin sənət aləminə daxil olmaq nə qədər mümkündür?\n– Mümkün deyil. İngiltərədə doğulsan, orda bir ömür keçirtsən də bu, mümkün deyil. Hətta çox tanınan bir müğənni olsan da oranın sənət mühitinə daxil olmaq fürsətini yaxalasan belə uzun müddət davam etmir. Uzağı bir il çəkir.\n– 90-lardan bu günə Azərbaycan pop musiqisi nə kimi dəyişikliyə məruz qalıb?\n– 90-cı illərlə müqayisədə 2000-ci illərdə yazılan və hit olan mahnılar daha səviyyəli mahnılar idi, mənə görə. Daha müasir, caz stlində idi. İndiki mahnılar üçün bunu deyə bilməyəcəm. Çünki qarışdırmışıq mahnıları. Daha çox türk və hind ritmləri üzərində yazılır mahnılar. Hind musiqilərinə Azərbaycan sözləri yazıb oxuyurlar. Azərbaycan pop musiqisi inkişaf edə bilmir.\n– Sosial şəbəkə sənətçilərin həyatına girəndən nə dəyişdi?\n– Sənətçilər adiləşdi. Əvvəllər müğənnilərin tamaşaçı üçün maraqlı, sirli tərəfləri var idi. İndi maraq qalmayıb. Müğənni daha əlçatandı. Kim istəsə girib müğənniyə yaxşı, yaxud da pis söz yaza bilir. Düşünürəm ki, belə olmamalıdır.\n– Məşhur olandan sonra nələrə diqqət etmək məcburiyyəti hiss edir adam?\n– Daha asta və ehtiyatlı olmaq. Danışdığın hər sözə diqqət etmək məcburiyyətindəsən. Çünki ağzından çıxan bir yanlış cümlə sənin hətta imicini zədələyə bilər. Məşhur olandan sonra insan daha səliqəli və nizam-intizamlı olmalıdır.\n– Mən sizin ifanızda daha çox xarici mahnılar dinləmişəm. Repertuarınızda Azərbaycan mahnıları varmı?\n– Var əlbəttə. Amma çox deyil. Azərbaycan dilində mənim stilimə, səs imkanlarıma uyğun yaxşı mahnı yazan bəstəkar tapa bilmirəm.Kulis.az


3 qrossmeyster atası Məmmədyarov: Övladlarımın uşaqlıq illərini aldığım üçün günahkaram\nBəzən övladı ataya görə tanıyırlar. Amma Məmmədyarovlar ailəsində atanı övladları tanıdıb. Özü də çox gənc yaşlarından. Hazırda Şəhriyar şahmat üzrə kişilərdən, Zeynəb və Türkan isə qadınlardan ibarət Azərbaycan milli komandasının üzvüdür. Onlar yığmamızın heyətində bütün nüfuzlu yarışlara qatılırlar. Şahmatçıların atası Həmid Məmmədyarov da vaxtilə idmanla məşğul olub. Amma güc idman növləri ilə. Bəs niyə övladlarını şahmata yönəldib?\nAilem.az-ın “İdmançı ailəsi” rubrikasının qonağı olan ata Məmmədyarov bu və digər məsələlər barədə danışıb.\n- Necə oldu ki, ailənizdə hamı şahmatı seçdi?\n- Uşaq ikən biz Zəngilanda yaşayırdıq. Ailəmizdə hamı şahmatı sevərdi. Amma rayonda elə də şərait yox idi. 14 yaşımda olarkən, Sumqayıta gəldik və əmimgildə qaldıq. Bir müddət sərbəst güləşlə, hərbi xidmət vaxtı Daxili Qoşunlarda samboyla, qayıtdıqdan sonra isə fiziki durumum çox yaxşı olduğu üçün ağırlıqqaldırma ilə məşğul oldum. Məhz ağırlıqqaldırma növündə nəticələr əldə etdim. Demirəm ki, dünya miqyaslı nəticələr idi. Amma Azərbaycan çempionu oldum, SSRİ miqyaslı turnirlərə bir neçə dəfə qatıldım. Müstəqilliyimizin ilk illərində maddi vəziyyət də yaxşı deyildi. Klublar, idman zalları pis günə düşmüşdü. Ona görə də evdə şahmatla məşğuliyyət daha asan idi. Nəticədə qərara aldıq ki, şahmatda nə isə etmək mümkündür. Bunu görürdüm, hiss edirdim ki, bacararam. Özüm də idmançı olduğuma görə əvvəllər buraxdığım səhvləri görürdüm. Əslində, ağırlıqqaldırma növündə böyük nəticələr əldə edə bilərdim. Amma məşqçinin sözünə baxmamaq, səhlənkarlıq imkan vermədi. Bununla belə, şahmatı sevdiyimdən qızlarım və oğlumun da birgə məşğul olması üçün stolüstü növü seçdim.\n- Övladlarınıza şahmatı yalnız ev şəraitində öyrədirdiniz?\n- “Güc birlikdədir” deyiblər. Evdə boş vaxtımızı səmərəli keçirmək üçün şahmatla məşğuliyyət daha münasib idi. Bilirsiniz, biz indi əldə etdiklərimizə çox çətinliklə nail olmuşuq. Yalnız bazar günləri istirahət edərdik. Qalan altı günün hamısında məşğul olardıq. Eyni zamanda dəniz kənarında gündə iki saat yüngül atletika təmrinlərinə vaxt ayırardıq ki, fiziki durumumuz yüksək olsun. Çünki fiziki hazırlıq yaxşı olmasa, insan özünü heç də yaxşı hiss etmir. Xəstə orqanizmdə psixoloji durum necə yaxşı ola bilər? Ona görə də sözün həqiqi mənasında mən uşaqlara hərbi təlim keçmişəm. Gündə 6 saat məşq, 2 saat fiziki hazırlıq. Amma indi çox şadam ki, bunları etmişik. Əvvəllər Sumqayıta fəhlə şəhərciyi kimi baxırdılar. Amma indi Sumqayıt şahmatın yüksək səviyyədə inkişaf etdiyi bir neçə şəhərdəndir. Şəhərimizdə şahmat məktəbi də fəaliyyət göstərir. Bu məktəb SSRİ dövründə 30 ilə bir dənə də beynəlxalq usta yetişdirə bilmədi. Amma bizim ailə şahmat məktəbinin işini gördü. Biz şahmat üzrə 3 beynəlxalq qrossmeysterin yetişdiyi nadir ailələrdənik.\n- Özünüz güc idman növləri ilə məşğul olmusunuz. Övladlarınızı heç bir fiziki qüvvə tələb edilməyən növə yönəltmək sizə qəribə gəlmirdi?\n- Şahmatçını da döyüşkən idmançı kimi böyütmək lazımdır. O, oynamaqla bərabər döyüşməyi də bacarmalı, hərtərəfli güclü olmalıdır. Bilməlidir ki, şahmat oynamır, döyüşür. Ya döyüşdə, ya da taxta üzərində qalib gəlməyin eyni şey olduğunu anlamalıdır. Şahmat sayəsində ölkəmizi daha çox tanıtdırmaq olar. Azərbaycan şahmatın yüksək səviyyədə inkişaf etdiyi ölkələrdən biridir. Ötən il komandamız hətta Vüqar Həşimovsuz Avropa çempionu oldu. Çox sevinirəm ki, son 4 ildə 4 dəfə Avropa çempionatlarını mükafatla başa vurduq. Deməli, kişilər arasında qitənin ən güclüsüyük.\n- Qızlarınız da Azərbaycanın qadınlardan ibarət yığmasının üzvləridir.\n- Kiçik qızım Türkan Məmmədyarova uzun müddətdir Azərbaycan yığmasına başçılıq edir. Heyətdə digər qızım Zeynəb də çıxış edir. Bilirsiniz, qadınlardan ibarət yığmada çalışmaq bir qədər çətindir, onları danlamaq olmur, çox şey tələb edə bilmirsən. Bununla belə, nailiyyət əldə etmək mümkündür. Bunun üçün bir qədər maddi kömək olunmalıdır. Hazırkı şəraitdə onların maaşları az olduğundan, güclərini uşaq şahmatçılarla işləməyə yönəldirlər. Qadınlara da kömək olunsa, onlar Avropada, dünyada böyük nailiyyətlər qazana bilərlər. Bu yaxınlarda komandamız qitənin ən güclüləri sırasında yer aldı, prezident İlham Əliyev onları təbrik etdi, ev bağışladı. Ümumdünya Şahmat Olimpiadasında isə qadın şahmatçılarımız 130 komanda içərisində 4-6-cı yerləri bölüşdürdülər. Yəni qadınlardan ibarət yığmamız da dünyanın ən güclülərindəndir. Sadəcə, kişi komandamız kimi güclü deyillər.\n- Dediniz ki, yığmada qadınların üstünə qışqırmaq olmur. Bəs evdə necə?\n- “Qışqırmaq” deyəndə, mən onları təhqir eləmirəm ki... Tələb edirəm. İndi hər cür şəraitimiz var, amma 1990-cı illərdə və 2000-ci illərin əvvəllərində fiziki hazırlıqla məşğul olduğumuz vaxt övladlarıma demişdim ki, başqa yolumuz yoxdur. Yaxşı nailiyyət əldə etmək istəyiriksə, fiziki durumumuz da yüksək olmalıdır. Əks halda, yüksək nailiyyət mümkün deyil. Şahmatın inkişafı fiziki duruma o qədər bağlıdır ki, bəlkə də güləş qədər vacibdir. Əslinə qalsa, övladlarımın uşaqlıq illərini əllərindən aldığım üçün günahkaram. Elə bir yaş dövrləri idi ki, həyətdə uşaqlarla oynamalı idilər, amma buna çox az vaxtları olurdu. Səhər dərsə, sonra idmana aparardım, axşamlar indiki Heydər Əliyev parkında bir müddət gəzişdikdən sonra yatardıq. Bilmirdik ki, necə yatırlar.\n- Övladlarınız şahmatla neçə yaşlarında məşğul olmağa başlayıb?\n- Çox qəribədir ki, hamımız şahmatla məşğuliyyətə birdən başlamışıq. Bu, 1993-cü ilə təsadüf edib. Həmin vaxt Zeynəbin 10, Şəhriyarın 8, Türkanın 4 yaşı var idi. Bunadək də mən onları idmana, dəniz kənarına aparıb gəzdirərdim ki, bədənləri sağlam olsun, onları idmana yönəldə bilim. Məndən olsaydı, Zeynəb və Türkanın qadın voleybolu ilə məşğul olmasını istərdim. Çünki çox arzulayıram ki, həndbol, voleybol, gimnastika, üzgüçülük növlərində öz övladlarımız olsun. Amma o vaxtlar Sumqayıtdakı zalların hamısı pis gündə idi. Ona görə də ev şəraitində birgə məşğuliyyət üçün əlverişli olan növü seçdik. Bu seçimimdən də çox razıyam. Düzdür, planlarım tam həyata keçmədi. Məsələn, istərdim ki, qadınlardan ibarət komandamız da Avropa çempionu olsun, olimpiadada mükafatçılar sırasına düşsün. Amma belə yalnız götürəndə Çin və Rusiyadan geri qalırıq.\n- Rusiyanın Xantı-Mansiysk şəhərində keçirilmiş İddiaçılar Turnirində Şəhriyar Məmmədyarovun çıxışından razı qaldınız?\n- Özüm yarışa getmədim. Çünki ora dostları ilə yollanmışdı. Həm də evdə ailəyə, nəvələrə baxan lazım idi. Xantı-Mansiyskdə Şəhriyar daha gözəl çıxış edə bilərdi. Onun həm fiziki, həm də şahmatçı kimi hazırlığı yüksək səviyyədə idi. Amma ilk dəfə idi ki, belə bir yarışda oynayırdı. Sadəcə, həyəcanını boğa bilmədi. Bir də cavabdehlik məsələsi var. Bilirsən ki, hamı səndən nəticə gözləyir. Düşünürsən ki, xalqımızı sevindirmək üçün nə edim? Rəqiblərinin səndən güclü olmadıqlarını bilirsən, amma sərbəst çıxış edə bilməməyin, fikirli olmağın, həyəcanın imkan vermir. Əminəm ki, gələcəkdə Məmmədyarov daha layiqli yer tutacaq. Şəhriyar elə oyunlarda uduzdu ki, gülməli idi. Amma aktiv, məhsuldar oynayırdı, heç-heçə dalınca qaçmırdı, sonadək mübarizə aparırdı. Bir az da səliqəli oynasaydı, birinci yeri tutacaqdı. Dünya şahmat tacı uğrunda Şəhriyar hazırkı çempion Maqnus Karlsenlə oynasaydı, bundan dünya şahmatı daha çox qazanacaqdı. Çünki hər ikisi də döyüşkən, uduzmağı sevməyən şahmatçıdır.\n- Övladlarınızın hamısı ailəlidir?\n- Türkan və Şəhriyar hələ yeni ailə qurub, övladları yoxdur. Zeynəbin isə 2 oğlu var. O, həm də Sumqayıt bələdiyyəsində sədr müavinidir. Əlbəttə, ailə də, uşaq da olacaq, hər şey gözəl olacaq. Amma əsas məsələ odur ki, böyük nailiyyətləri ilə dövlətimizi, xalqımızı sevindirsinlər. Böyük nəvəm 2-ci sinifdə oxuyur. Bəzən insan “çoxlu nəvələrim olsun” söyləyir. Amma biri olandan sonra “Onsuz da arxası da gələcək” deyə fikirləşməyə başlayır. Sanki rahatlaşırsan.\n- Övladlarınız necə yaşayır?\n- Dövlətimiz sağ olsun, həm ailəmizə Bakıda ev verilib, həm də özümüzün Sumqayıtda qəşəng evimiz var. Elə bir yerdə yaşayırıq ki, genişlikdir, hər bir övladımızın öz otağı var, hər şey yaxşıdır.\n- Bakıya köçmək istəmirsiniz?\n- Mənim üçün Sumqayıtda qalmaq daha yaxşıdır. Burada həm fiziki hazırlıq üçün şəraitimiz gözəldir, həm də həyətyanı sahəmiz. Bağımızda hər cür meyvə, həyətimizdə kiçik futbol meydançası var. Balkona çıxanda dəniz görünür. Səs-küy yoxdur. Bura çox gözəldir. İndi Sumqayıt əvvəlki deyil. 1969-cu ildən bu şəhərdə yaşayıram. İndi Sumqayıtın havası əvvəlki illərə nəzərən qat-qat yaxşıdır.


Ana səhifə » Qəzetin pdf formatı\t» Dağlıq Qarabağ bölgəsinin azərbaycanlı icması Laçının işğalının ildönümü ilə bağlı bəyanat yayıb\nLaçın rayonunun Ermənistan silahlı qüvvələri tərəfindən işğalının 26-cı ildönümü ilə əlaqədar “Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyi bəyanat yayıb.\nİctimai Birlikdən AZƏRTAC-a daxil olan bəyanatda bildirilir ki, son iki əsrdə erməni millətçiləri tarixi Azərbaycan torpaqları hesabına uydurma “böyük Ermənistan” ideyasını həyata keçirmək məqsədilə 1905-1906, 1918-1920, 1948-1953, 1988-1993-cü illərdə xalqımıza qarşı soyqırımı, terror, deportasiya və etnik təmizləmə kimi cinayətlər törədiblər. Ermənistan dövlətinin yürütdüyü təcavüzkar siyasət artıq 30 ildir ki, dünya ictimaiyyətinin gözü qarşısında həyata keçirilir. XX əsrin 80-ci illərinin sonunda ermənilər özlə¬rinin xaricdəki himayədarlarının köməyi ilə “böyük Ermənistan” ideyasını həyata keçirmək üçün yaran¬mış vəziyyətdən istifadə edərək yenidən Azərbaycanın Dağ-lıq Qarabağ bölgəsinə dair əsassız ərazi iddiaları irəli sürdülər. Hər dəfə Dağ¬lıq Qarabağa dair ərazi iddiaları kənardan, məhz Ermənistanın təbliği, təhriki və təzyiqi ilə ortaya atılıb. 1988-ci il fevralın 20-də DQMV Xalq Deputatları Sovetinin XX çağırış növbədənkənar sessiyası “DQMV-nin Azərbaycan SSR tərkibindən Ermənistan SSR tərkibinə verilməsi haqqında Azərbaycan SSR və Ermənistan SSR Ali sovetləri qarşısında vəsatət qaldırmaq barədə” qərar qəbul etdi. Bunun ardınca, Er¬mə¬¬nistan SSR Ali Soveti 1989-cu il dekabrın 1-də Azərbaycanın suverenliyini kobud surətdə pozaraq DQMV-nin Ermənistan SSR-ə birləşdirilməsi haq¬qında Konstitusiyaya zidd daha bir qərar qəbul etdi. DQMV Xalq Deputatları Sovetinin vilayətin Azərbaycan SSR tərkibindən çıxması və Ermənistan SSR tərkibinə daxil edilməsi haqqındakı qərarı hüquqazidd və Konstitusiya əleyhinə bir qərar idi. Respublikaların sərhədlərinin dəyişdirilməsi cəhdləri həm SSRİ, həm də Azərbaycan SSR konstitusiyalarına zidd olduğundan\nbuna heç cür haqq qazandırıla bilməzdi və bu, Azərbaycan SSR-in dövlət suverenliyinin pozulması demək idi.\nSovet rəhbər¬li¬yinin çox cid¬di və bağışlanılmaz səhv¬ləri və ermənipərəst siyasəti 1990-cı ilin sonu - 1991-ci ilin əv-vəllərində vəziy¬yətin getdikcə kəs¬kin¬ləşməsinə gətirib çıxardı, DQMV və Azərbaycanın Ermə¬nistanla həmsərhəd bölgə¬lə¬rində erməni təcavüzü daha geniş miqyas aldı. XX əsrin sonunda bütün dünyanın gözü qarşısında baş verən, qəddarlığı və amansızlığı ilə seçilən Xocalı soyqırımı isə bu təcavüzkar siyasətin ən qanlı və yaddaşlardan silinməyən səhifəsi olub.\n26 il əvvəl – Azərbaycanın Şuşa şəhəri işğal edildikdən az sonra Ermənistan silahlı qüvvələri qısa müddət ərzində, yəni, 1992-ci il mayın 18-də Dağlıq Qarabağdan kənarda yer¬lə¬şən qədim Azərbaycan şəhərini - Laçını da zəbt etdilər. Nəti¬cədə, 1835 kvadratkilometr ərazisi, işğal zamanı 60 min nəfər əhalisi və 120 kəndi olan Laçın rayonu Ermənistan silahlı qüvvələri tərəfindən işğal olundu. Heç şübhəsiz ki, Azər¬bay¬can Respublika-sının Dağlıq Qarabağ bölgəsinin erməni ic¬ması hətta istəsəydi belə, kənardan çox böyük kömək olmadan Azərbaycan ərazi¬lərini işğal edə bilməzdi. Beləliklə, “öz müqəddəratını təyin etmək” ideyasını reallaşdırmaq adı altında Azərbaycanın Dağlıq Qarabağ bölgəsini Ermə¬nis¬tanla birləşdirən dəhliz silah gücünə ələ keçirildi. Laçının işğalı müharibənin Dağlıq Qarabağ hüdudlarından çıxdığını və Ermənistanın hərbi işğal¬çılıq niyyətinin böyük olduğunu göstərdi. Ermənilərin “huma¬nitar dəhliz” adlandırdığı bu yol ilə Dağlıq Qarabağa külli miqdarda silah, döyüş sursatı və hərbi qüvvə gətirildi.\nBununla yanaşı, işğal nəticəsində Laçın rayonu ərazisindəki memarlıq abidələri bütünlüklə talan edilib, yandırılıb, dağıdılıb və məhv edilib. Tarixi və memarlıq abidələrindən Hoçaz kəndindəki mağara-məbəd (V əsr), Cicimlidəki Məlik Əjdər türbəsi (XIV əsr), Minkənddəki XV əsr məbədi, Qarıqışlaqda Dəmirovlu pir-məbədi, Bülövlük kəndinin şimalındakı qədim Kişpəyədə Alban məbədi, Piçənisdə Alban məbədi, Kosalar kəndindəki Ağoğlan qəsri (IX əsr), Adsız türbə (XVII-XVIII əsrlər), Şeyx Əhməd türbəsi (XIX əsr), Qarıqışlaq kəndindəki məscid (1718), Malxələf kəndindəki Xəlifə türbəsi (XVII əsr), Hüsülü kəndində Həmzə Sultan sarayı (1761), Həkəri çayı üzərindəki körpü (XVIII əsr), Ağoğlan çayı üzərindəki məbəd (XIX əsr), Minkənd kənddəki Birtağlı və İkitağlı körpülər (XIX əsr), Güləbirddəki türbə, eləcə də yüzlərlə tarixi və memarlıq abidələrimizin taleyi naməlumdur.\nDağlıq Qarabağın erməni icmasının öz müqəddəratını təyin etmək cəhdi kimi qələmə verdiyi Ermənistanın bu hərbi təcavüzü Azərbaycanın işğal olunmuş ərazilərin¬dən 1 milyondan çox əhalinin doğma torpağından məcburən köçkün düşməsinə gətirib çıxarıb və hazırda bütün dövrlərdə olduğu kimi, ermənilərin həyata keçirdiyi bu işğalçılıq siyasəti kütləvi qırğınlarla müşayiət olunub. Belə ki, 1988-1993-cü illərdə Ermənistanın hərbi təcavüzü nəticəsində 20 min nəfər azərbaycanlı həlak olub, 100 min nəfərdən çoxu yaralanıb, 50 min nəfər isə müxtəlif dərəcəli xəsarət alaraq əlil olub. XX əsrin sonunda monoetnik dövlət yaratmağa nail olan Ermənistanın təcavüzü nəticəsində Azərbaycanın Dağ¬¬lıq Qarabağ böl¬¬gə¬¬si və onun inzibati-ərazisinə aidiyyəti olmayan Laçın, Kəlbəcər, Ağdam, Fü¬zu¬li, Cəbrayıl, Qubadlı və Zəngilan bölgələri işğal edilib. Bütün bu ərazilər ermənilər tərəfindən etnik təmizləməyə məruz qalıb.\nBəyanatda deyilir: “Biz, Laçın rayonunun Ermənistan silahlı qüvvələri tərəfindən işğalının 26-cı ildönümündə Azərbaycanın Dağlıq Qarabağ bölgəsindən olan 80 mindən artıq, o cümlədən Laçın rayonundan olan 77 mindən çox azərbaycanlı beynəlxalq birliyi Azərbaycan xalqına qarşı bu gün də davam edən təcavüz hərəkətlərinə obyektiv siyasi-hüquqi qiymətin verilməsi üçün ölkəmizin haqlı mövqeyini dəstəkləməyə çağırırıq.\nBiz humanizm ideyalarının daşıyıcısı olan bütün beynəlxalq təşkilatlardan tələb edirik ki, Ermənistanın işğalçılıq siyasətinin ifşa olunması üçün təsirli tədbirlər görülsün. Bununla yanaşı, Ermənistanın təcavüzünün qurbanı olan bir milyondan çox insanın haqq səsi eşidilsin və pozulmuş hüquqlarımızın bərpa olunması üçün ermənilərin cinayətkar əməlləri beynəlxalq səviyyədə qınaq obyektinə çevrilsin.\nErmənistanın Azər¬bay¬ca¬na qarşı təcavüzünün genişlənməsi ilə əlaqədar BMT Təhlükəsizlik Şu¬ra¬sının 822, 853, 874 və 884 saylı qətnamələrində Azərbaycanın ərazi bütövlüyü, suverenliyi və sər¬həd¬lərinin toxunulmazlığının zəruriliyi bildirilir. BMT Təhlükəsizlik Şurasının sənədlərində işğalçı qüvvələrin işğal etdik¬lə¬ri Azərbaycan ərazilərindən dərhal çıxması qeyd olunsa da, Minsk qrupunun göstərdiyi səy¬lər indiyə kimi Ermənistan Respublikasının açıq-aşkar hər¬bi işğalçılıq mövqeyi tutması ucbatından təsirli nəti¬cə¬lər verməyib. ATƏT-in regionda sülhpərvərlik fəaliyyətinin uğur¬suzluqlarının başlıca səbəbi məhz Azər¬bay¬can Respublikası¬na qarşı Ermənistan Respublikasının birbaşa təcavü¬zü faktının etiraf olunmamasıdır.\nBu səbəbdən, münaqişənin nizama salınması prosesində Ermənistanın Azərbaycana təcavüzündən birbaşa danışmadan, işğal etdiyi ərazilərdən çıxmasını tələb etmədən və qəbul edilən sənədlərdə bu barədə heç nə demədən münaqişənin ədalətli həlli yolunda müsbət irəliləyişə nail olmaq çətindir. Ona görə də böyük dövlətlər qəti praktik addımlar atmalı və Ermənistanı beynəlxalq birliyin iradəsinə tabe etdirməlidirlər”.\nMüraciət “Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyinin mayın 17-də keçirilmiş toplantısında qəbul edilib.


Paşinyan agent məsələsini ört-basdır edir: » INFORM.az - Information Portal\nINFORM.az » Dünya » Paşinyan agent məsələsini ört-basdır edir:\n06.09.2018 / 12:25\nPaşinyan agent məsələsini ört-basdır edir: MTX-yə qarşı cinayət işi açılacaq?\nÖtən gün Ermənistan xüsusi istintaq komitəsi 2008-ci ilin 1-2 mart hadisələri ilə əlqaədar yeni cinayət işinin açıldığı barədə məlumat yaydı.\nYeni cinayət işi 1 mart tarixində İrəvanın Azadlıq meydanında polislərin qanunsuz fəaliyyətinə aiddir. Xüsusilə 2008-ci il 29 fevral tarixində oturaq aksiyalarda iştirak edən şəxslərdə silah-sursat və partlayıcı maddələrin olması barədə yüksək vəzifəli şəxslər tərəfindən yalan məlumatın yayılması, sənədlərin saxtalaşdırılmasını əhatə edir. Bu sənədlərin kim və kimlərin əmri ilə saxtalaşdırıldığı məlum olduqda iş üzrə yüksək vəzifəli polislərin də adlarının keçəcəyi istisna edilmir.\nBu cür cinayət işi yalnız polislərə qarşı deyil, həm də Ermənistan təhlükəsizlik xidmətinə qarşı da açılacaq. Çünki təhlükəsizlik xidmətində də sənədlərin saxtalaşdırılmasına yol verilib. Faktlar toplayan qrupun üzvü Andranik Koçaryan “Haykakan Jamanak”a verdiyi açıqlamada bildirib ki, 2008-ci ilin 29 fevral tarixində MTX agentinin məlumatına əsasən, bu qanunsuz fəaliyyət planlaşdırılıb. Əgər diqqətlə araşdırılarsa MTX agentlərinin qurma məlumatının heç bir əsası olmadığı, meydanda hər hansı silah-sursat, ağac parçası aşkarlanmadığı məlum olacaq.\nNəticədə qeyd etdiyimiz kimi, MTX ilə bağlı da cinayət işi açılacaq. Bu cinayət işləri üzrə 1 mart tarixindən sonra general rütbəsi alan, MTX-nin konstitutsiya, ictimai asayişin qorunması, terrorçuluğa qarşı mübarizə baş idarəsinin sabiq rəisi Tiqran Barseğyan, son vaxtlar dövlət mühafizəsi xidmətinin rəisi vəzifəsindən azad edilən Hraçya Harutyunyan, MTX-nin İrəvan şəhər idarəsinin sabiq rəisi, hazırda MTX rəisinin müavini Arzuman Harutyunyanın da adları hallanır.\nXatırladaq ki, 2008-ci ilin 1 mart hadisələrində erməni müxalifətçi xadimlərin gizli danışıqlarını məhz Tiqran Barseğyan dinləyib, lakin MTX rəhbərliyinə saxta məlumatlar məruzə edib. O, məruzəsində bildirib ki, müxalifət liderləri arasında özünə aid müxalifətçilərdən ibarət olan agent şəbəkəsi qurub. Ona daxil olan məlumatların bu şəbəkədən daxil olduğu və həmin saxta sənədlərdə tanınmış müxalifətçilərin adlarının olduğunu qeyd edib.\nTəsadüfi deyil ki, ötən gün Ermənistanın sabiq, adı açıqlanmayan MTX zabiti xatirələrini bölüşərkən qeyd edib ki, Paşinyanın ilk dəfə 90-cı illərin sonlarında qalmaqallı “Orakir” qəzetinə rəhbərlik etdiyi dövrdə MTX-nin maraq dairəsinə düşüb.\nYayılan məlumatlar fonunda, Paşinyanın MTX üzrə yoxlamaların aparılması məqsədilə təşkil edəcəyi "iş" yuxarıda göstərilən erməni generallarının nəinki vəzifədən azad edilməsi, hətta həbs edilməsi ilə də nəticələnə bilər. Qarşıdakı günlərdə MTX-nin yüksək rütbəli şəxsləri ilə əlaqədar məlumatların ortaya çıxması gözlənilir./ordu.az\n09 aprel / 16:40\n07 aprel / 12:30\n10 mart / 15:51\nMTN açıqlama yayıb\n21 oktyabr / 20:16


Pandemiya dövründə pullu təhsil alan tələbələrə niyə güzəşt edilmədi? - Hürriyyət\nEv Redaktorun Seçimi Pandemiya dövründə pullu təhsil alan tələbələrə niyə güzəşt edilmədi?\nOnlayn təhsil müddətində bir çox xərclərdən azad olan universitetlər, fürsətdən yararlanaraq, daha çox qazanc əldə etməyə üstünlük verdilər…\nKamran Əsədov: “Azərbaycanda isə təhsil müəssisələri xərc çəkmədən böyük vəsaitlər əldə edir”\nElçin Əfəndi: “Tələbələrə güzəşt olunması vacib və gözlənilən idi…”\nAynur Hacıyeva: “Tələbələrin və valideynlərin narazılığı hələ də davam etməkdədir”\n“Dünya təcrübəsinə əsaslanaraq, distant təhsilin ödənişi ən azı 50 faiz aşağı endirilməli idi”\nKoronavirus pandemiyası dövründə ali məktəblərdə təhsilin onlayn qaydada həyata keçirilsə də, heç bir təhsil müəssisəsi təhsil haqlarına güzəşt tətbiq etmədi. Doğrudur, Nazirlər Kabineti tərəfindən “Sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi barədə” qərar qəbul edildi. Lakin, bu, ödənişli əsaslarla təhsil alan bütün tələbələri tam şəkildə əhatə etməyib. Təhsil məsələləri üzrə ekspert Kamran Əsədov “Hürriyyət”ə müsahibəsində bildirdi ki, istər bir çox dünya dövlətlərində, istər də qardaş Türkiyədə universitetlər təhsil ödənişlərinə 50 faiz güzəşt edib:\n– Pandemiya dövründə ali təhsil müəsissələrində təhsil haqlarına güzəştlər olunmalıydımı?\n– Əslində, dünya təcrübəsinə baxsaq görərik ki, belə işlərdə dövlət mövqeyini ortalığa qoyur. Azərbaycanda 52 ali təhsil müəssisəsi var. Burda 182000 tələbə təhsil alır. Bu tələbələrdən 67000-i ödənişsiz təhsil alsa da, yerdə qalan tələbələr öz vəsaistləri hesabına təhsil alır. Universitetlərin də 99 faiz gəlirləri tələbələrin ödədikləri gəlirlərin hesabına müəyyənləşir. Ali təhsil müəssisələrinin gəlirləriylə yanaşı, xərcləri də var. Amma 2020-ci ilin mart ayından bəri ənənəvi təhsil həyata keçirilmir. Məsafədən təhsil təşkil olunur. Bu baxımdan, ali təhsil müəssisələrinin xərcləri azalıb. Yəni siniflərin işıqlandırılması, kommunal və təmizlik kimi xərcləri olmur. Universitetlərin kifayət qədər xərcləri aşağı düşüb. Buna baxmayaraq, təhsil haqları əvvəki qaydada davam edir.\nHesab edirəm ki, dünya təcrübəsinə əsaslanaraq, distant təhsilin ödənişi ən azı 50 faiz aşağı endirilməli idi. Dediyim kimi, burda dövlət öz mövqeyini ortalığa qoymalıdır. Məsələn, Türkiyədə dövlət tərəfindən təhsil müəssisələrinə aid olan ödənişlər (vergi ödənişləri, digər kommunal ödənişlər) alınmayıb. Bu da universitetlərin xərclərini tamamilə azaldıb. Yəni dövlət pandemiyadan əvvəl universitetlərdən aldığı ödənişləri pandemiya ərəfəsində almayıb. Daha sonra universitetlərdən tələb edildi ki, ödənişli əsaslarla təhsil alan tələbələrin təhsil haqları azaldılsın. Türkiyə universitetləri də öz növbəsində təhsil haqlarını azaltdı.\nAzərbaycanda isə təhsil müəssisələri xərc çəkmədən böyük vəsaitlər əldə edir. Əvvəllər tələbələr universitetə gedib, bu baxımdan da universitet də müəyyən xərclər çəkib. Amma, universitet müəllimi pandemiya dövründə öz evində dərs deyir, öz işığından və internetindən istifadə edir. Tələbə əvvəl universitetə gedirdisə, indi evində distant təhsil üçün özünə kompüter almalı və davamlı internetlə təmin edilməlidir. Düşünürəm ki, universitetlər təhsil haqlarını ən azı 50 faiz azaltmalıydılar.\n– Bundan sonra, Nazirlər Kabinetindən belə bir qərar gözləmək olarmı?\n– Bununla bağlı Nazirlər Kabineti təhsil müəssisələrinə bildirişlər göndərməlidir. 2020-ci ilin yanvar-fevral aylarıyla pandemiya dövrünü müqayisə edən zaman görərik ki, kifayət qədər fərq var. Universitetin xərcləri kəskin şəkildə aşağı düşüb. Bütün bunlar Nazirlər Kabineti tərəfindən diqqətə alınaraq, universitetlərə məlumat göndərilməliydi ki, onlar da təhsil haqlarını azaltsın.\nTəhsil məsələləri üzrə ekspert Elçin Əfəndi isə “Hürriyyət”ə müsahibəsində bildirdi ki, dövlət tərəfindən sosial həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi barədə qərar qəbul edilsə də, bu, ödənişli əsaslarla təhsil alan bütün tələbələri əhatə etməyib: “Əslində, tələbələrə güzəşt olunması vacib idi. Hətta bu gözlənilirdi. Təəssüf ki, təhsil ödənişlərində heç bir güzəşt olunmayıb. Dövlət tərəfindən təxminən 15000 tələbənin təhsil haqlarında müəyyən güzəştlər olunub. Bu da dövlət büdcəsi hesabına ödənilib. Düşünürəm ki, bunu etməklə müəyyən qədər dəstək verilmiş oldu. Ümumi götürdükdə isə ödənişli əsaslarla təhsil alan tələbələrin hamısına şamil edilməyib. Bu da problemli məsələ olaraq qalıb. Nəzərə almaq lazımıydı ki, tələbələr evlərində oturur və universitetə getmir. Universitetlərin pandemiya dövründə heç bir xərcləri olmayıb. Bütün bunları nəzərə aldıqda, hər bir universitet tələbələrə təhsil haqlarında müəyyən dərəcədə endirim etməli idi. Məsələn, 2500 manat təhsil haqqı ödəyən tələbəyə 500 manat güzəşt edilə bilərdi. Ən azı, hər bir tələbənin təhsil haqqında 500 manat güzəşt edilə bilərdi. Düzdür ki, dövlət tərəfindən 15000 tələbəyə təhsil haqlarında güzəşt edilib. Amma bu, ümumi ödənişli əsaslarla təhsil alan tələbələrə şamil edilməyib. Burda da müəyyən fərqləndirmə aparıldığını düşünürəm. Yalnız sosial həssas qruplara güzəşt edilib. Çox təəssüf ki, bu barədə doğru qərar verilmədi. İstənilən halda, bununla bağlı qərar ya Nazirlər Kabineti yanında yaradılmış Operativ Qərargah, ya da Təhsil Nazirliyi tərəfindən verilməli idi. Çox təəssüf ki, bu qərarlar olmayıb. Təhsil Nazirliyi tərəfindən tələbə təhsil kreditləri təqdim edilir. Yəni bu faizsiz təhsil kreditləri olacaq. Ödənişli əsaslarla təhsil alan tələbələr təhsil kreditindən istifadə edə bilər. Tələbə müəyyən bir vaxt ərzində götürdüyü təhsil kreditini ödəyə biləcək”.\nDövlət tərəfindən sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi üçün dövlət büdcəsindən 40 milyon manat maliyyə vəsaiti ayrılıb. Bəs, dövlət büdcəsindən ayrılan vəsait bütün sosial baxımdan həssas əhali qrupuna aid edilən tələbələri əhatə edibmi? Sosioloq Aynur Hacıyeva “Hürriyyət”ə bildirdi ki, bu cür vəziyyətlərdə qəbul ediləcək qərarlar və proqramlar hər bir tələbəyə şamil edilməlidir və təhsil haqqlarının ödənilməsində müəyyən faiz güzəştlərin olunması vacibdir:\n“Bu, çox geniş və təzadlı mövzudur. Eyni zamanda, geniş müzakirə tələb edən mövzudur. Çünki hər hansı tələbat varsa və bu təlabat bütün cəmiyyəti əhatə edirsə, tətbiq ediləcək müdaxilədə bir neçə istiqamətdən nəzərdən keçirilməli və dəyərləndirilməlidir. Baxmayaraq ki , Azərbaycan Respublikasında da pandemiya şəraitində təhsil sahəsində müəyyən güzəştlər tətbiq olundu, lakin tələbələrin və valideynlərin narazılığı hələ də davam etməkdədir. Azərbaycan Respublikası Təhsil Nazirliyinin verdiyi rəsmi məlumata əsasən, pandemiya dövründə Nazirlər Kabineti tərəfindən “Sosial baxımdan həssas əhali qrupuna aid edilən ailələrin üzvü olan tələbələrin təhsil haqqı xərclərinin ödənilməsi barədə” qərar qəbul edilib. Qərar 30 mindən artıq tələbəni əhatə edib. Qərarın icrası üçün dövlət büdcəsindən 40 milyon manat maliyyə vəsaiti ayrılıb. Lakin biz bilmirik ki, bu güzəşt hər bir ehtiyacı olan tələbəni əhatə edə bilibmi?! Ehtiyac duyan hər bir tələbə müraciət edə bilibmi? Və ya müracət edən hər bir tələbənin müraciəti qəbul olunubmu? Əlbəttə, xeyr, hələ də təhsil haqqını ödəməyə çətinlik çəkən tələbələrimiz var. Bu, onun göstəricisidir ki, bu cür vəziyyətlərdə qəbul ediləcək qərarlarda və proqramlarda hər bir tələbə nəzərə alınmalı və təhsil haqqlarının ödənilməsində müəyyən faiz güzəştlər, hansı ki, tələbələr distant (məsafəli təhsil) təhsil zamanı istifadə etmədikləri xidmətlərin ödənişindən azad olunmalıdır. Biz beynəlxalq təcrübələrdə müşahidə edə bilərik ki, pandemiya şəraitində digər ölkələrdə də təhsil ödənişlərinə müəyyən güzəştlər edilib və bu güzəştlər yalnız müəyyən qrup tələbələrə deyil, bütün tələbələrə şamil olunmuşdur”.\nP.S. Növbəti sayımızda ödənişli təhsil alan tələbələr arasında mövzu ilə bağlı apardığımız sorğunun nəticəsini də oxucularımıza təqdim edəcəyik. Bizi izləyin.\nƏvvəlki məqaləRusiyanın parçalanma ehtimalı artır\nNövbəti məqalədəSOCAR-la bağlı dəyişikliklərin pərdəarxası


Aşurada baş yarmaq, zəncir vurmağın islamla əlaqəsi yoxdur » VoicePress\nBu gün Məhərrəm ayının 8-ci günüdür. VOİCEPRESS.AZ tanınmış jurnalist, ilahiyyatçı Kənan Rövşənoğlunun Məhərrəm ayı ilə bağlı kult.az-a verdiyi müsahibəni təqdim edir:\n- Əvvəlcə Məhərrəm ayının tarixindən danışaq. Məhərrəm ayı niyə hüznlə keçirilməlidir?\n- Məhərrəmlik - Həzrət Məhəmmədin nəvəsi, İmam Əli və Hz.Fatimənin oğlu İmam Hüseynin hicrətin 61-ci (miladi təqvimlə 680-ci il - K.R.) ilində qətlə yetirildiyi aydır. O, xəlifə Yezid ibn Müaviyəyə biət etmədiyi (hakimiyyətini tanımadığı) üçün İraqın Kərbəla çölündə 72 tərəfdarı (o cümlədən, iki oğlu və qardaşı) ilə birlikdə qətlə yetirilib, ailə üzvləri - həyat yoldaşı, bacısı, qızları girov götürülərək, şəhidlərin nizəyə taxılmış kəsik başları ilə birlikdə Kufəyə, daha sonra Dəməşqə, xəlifə Yezidə aparılıb. Bu hadisə həmin gündən bu yana islam dünyasında böyük bir matəm, hüzn, faciə kimi qeyd olunmağa başlayıb.\nHətta radikal Əməvi sülaləsinin hakimiyyəti illərində belə, müsəlmanlar Şərqin müxtəlif ölkələrindən Kərbəlaya axışaraq, İmam Hüseynə yas keçirib. Eyni zamanda, tədricən sonrakı illərdə bu mərasimlər Afrikada - Misirdə Fatimilər dövlətindən Xorasana, sonrakı illərdə Hindistana qədər müxtəlif coğrafiyalarda qeyd olunub.\n- Bu ayda hansı əməllər savab kimi qəbul olunur?\n- Bu ay hüzn və kədərlə qeyd olunur, insanlar o acı hadisələri xatırlayır, yaşadırlar. Füzuli deyir ki, "Mahi Məhərrəm oldu, məsərrət haramdır, matəm bu gün şəriətə bir ehtiramdır”. Məhərrəm ayında əza saxlamaq Peyğəmbər və Əhli Beytə ehtiram kimi qəbul olunur. Həmin günlərdə imkanı olanlar Kərbəlanı ziyarət edir, olmayanlar isə yaşadıqları yerlərdə matəm məclisləri keçirir.\n- Kənan bəy, sizcə, Aşurada insanların zəncirlərlə bədənlərindən qan çıxarması düzgündürmü?\n- İslamda özünə xəsarət yetirməklə bağlı hökm yoxdur. Bu, daha çox sonradan bəzi xalqların adətləri kimi Aşuraya əlavə olunub. Qədim xalqlarda tayfanın nüfuzlu insanları öləndə onun üçün xüsusi mərasimlər təşkil olunur, hətta meyitini ortaya qoyub, ətrafına atla dövrə vuraraq, ağı mərasimi keçirir və daha sonra başlarını yarırmışlar. Görünür, sonradan bu ənənəni Aşura adətlərinə də əlavə ediblər. Çünki ərəblərdə baş yarma yoxdur, daha çox təvvabinlər başlarına torpaq, palçıq yaxaraq, peşmanlıq və kədərlərini büruzə veriblər.\nÖzünü zəncirlə döymə sonradan yaranmış ənənədir. Amma bu, dini hökm deyil və bəyənilmir. Bunu da çox cüzi, hətta ümumi şiələrin sayı ilə müqayisə etsək, 1 faiz insan edir. Bəlkə də daha az.\n- Bəzi bölgələrimizdə hələ də qorunub-saxlanılan adətlər var. Bunlardan biri də Aşura günü sabun və digər təmizlik vasitələrindən istifadə etməməkdir. Bunlara münasibətiniz necədir?\n- Bunlar zamanla ortaya çıxmış adətlərdir, dini əsası yoxdur, xürafatdır. İnsanlar fərqli düşünür və hər zaman insanlar sevgisini, acısını fərqli formada büruzə verir. Həzrət İsaya görə özünə əzab verən, zəncirləyən insanlar olub. Bu məhəbbətin izhar şəkilləridir. İnsanlar düşüncələri, baxışlarına görə özlərini o acını yaşatmağa çalışır və bu zaman ifrata varmalar da olur. Bunlar dində göstərilən qaydalar deyil, sonradan yaranmış, əsassız adətlərdir.\nOxunub: 2 665\nQMİ-dən Məhərrəm ayı ilə əlaqədar FİTVA\nBu gün Azərbaycanda Aşura günü qeyd olunur


Bu 36 sualdan sonra insanlar sevir. Artur Aron - 20 il əvvəl - TOPmister\nHome Psixologiya Bu 36 sualdan sonra insanlar sevir\nBu 36 sualdan sonra insanlar sevir. Artur Aron – 20 il əvvəl heyrətamiz eksperiment keçirən psixoloq. O üz labaratoryasına daha öncə tanımadığı kişi və qadınları dəvət edərək 36 suala cavab verməyi təklif etmişdir.\n32. Əgər bu axşam ölməli olsaydın kimə nələri deyərdin?\nNiyə qadınlar yaşca böyük kişiləri bəyənir?, 30 yaşına qədər kişilərin münasibətdə anlamalı olduqları 14 məsələ\nƏvvəlki məqaləKrossFit – yeni başlayanlar üçün\nNövbəti məqaləAtadan uşağa keçən 15 xüsusiyyət\nBoşanmadan sonra kimlər daha xöşbəxtdirlər – kişilər ya qadınlar


17 Noyabr 2021 – XəbərAl.Az\nVətəndaş və İnkişaf Partiyasının (VİP) keçmiş sədr müavini, dünən VİP-dən istefa verdiyini bəyan edən (bəyanat müsahibəyə əlavə olunur) Əliyar Şirməmmədov Qaynarinfo-nun suallarını cavablandırıb. – Əliyar bəy, Vətəndaş və İnkişaf Partiyasından istefanızın əsas səbəbi nədir? Doğrudur, səbəblər barədə danışmısınız. Amma danışdıqlarınız ümumi xarakter daşıyır. Bizi isə konkret səbəblər maraqlandırır. – Mən 30 ildir ki, siyasətdəyəm. Azərbaycan […]\nDeputat Tahir Kərimlinin Milli Məclisə yeni avtomobillərin verilməsi təklifi spiker Sahibə Qafarovanın narazılığına səbəb olub. Deputat çıxışı zamanı parlamentdə uzun illər işləyən gənclərin olduğunu bildirib: “Mən deputatları demirəm. Milli Məclisin işçiləri üçün yaşayış binasının tikilməsini təklif edirəm. Bu yaxınlarda bir nəfər rəhbər şəxsin təsadüfən maşınında oldum. Mənim partiya sədri kimi 14 illik maşınım onun maşınından […]\nErmənistan silahlı qüvvələrinin bölmələri noyabrın 16-da dövlət sərhədinin Kəlbəcər və Laçın rayonları sahəsində ölkəmizə qarşı uğursuz genişmiqyaslı təxribatlar törədib. Azərbaycanın Ordusu tərəfindən görülən qəti tədbirlər nəticəsində qarşı tərəfin hücumunun qarşısı alınıb, Ermənistan silahlı qüvvələrinin bölmələri canlı qüvvə və texnika sarıdan itki verərək geri çəkilməyə məcbur edilib. “Qafqazinfo” dünəndən erməni mediasında yayılan məlumatlara əsasən xəbər verir […]\nAzərbaycanda 10 yaşına qədər uşaqlara müavinətin verilməsi təklif edilib. Bu təkliflə deputat Qüdrət Həsənquliyev parlamentin bu gün keçirilən plenar iclasında “Dövlət sosial müdafiə fondunun 2022-ci il büdcəsi haqqında” qanun layihəsinin birinci oxunuşda müzakirəsi zamanı çıxış edib. “Çox təəssüf ki, son zamanlar boşanmaların da sayı artıb. Uşağı tək böyüdən analara diqqət daha da artırılmalıdır və onlara […]


Xınalığa 18 sm qar yağdı\n11:06 17 Oktyabr 2016\nOktyabrın 16-sı gündüzdən 17-si səhərədək müşahidə olunmuş faktiki hava ilə məlumat açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən Axşam.az-a verilən məlumata görə, əvvəlcədən xəbər verildiyi kimi, oktyabrın 16-sı gündüzdən 17-si səhərədək ölkə ərazisində qeyri-sabit hava şəraiti davam edərək şimşək çaxıb, yağış yağıb, bəzi yerlərdə intensiv olub, dağlıq və dağətəyi rayonlarda sulu qar, qar yağıb.\nBakı-ADA (avt.st) 43 mm, Bakıda 24 mm, Əhmədli, Maştağada 15 mm, Bayıl yamacı, Montində 12 mm, Qumyataq, Binədə 10 mm, Sumqayıt, Zabratda 9 mm, Pirallahı, Çilov adasında 5 mm, Ələtdə 3 mm; Böyük Qafqazda: Şinçay HMM-da 42, Şəkidə 34, Qalacıq (İsmayıllı), Kürmükçay-İlisuda (Qaxbaş) 32, Oğuzda 30 mm, Qaxmuğal MM, Sarıbaşda (Qax) 29, Kişçayda (Şəki) 27, Balakəndə 26, Qaxda 24.0, Zaqatala, Qəbələ, Xaltanda 18, Şamaxıda 14, Qubada 13, Altıağacda 12, Mərəzə, İsmayıllıda 9, Nabranda 7, Xaçmazda 5, Şirvanda 1; Kiçik Qafqazda: Göygöldə 2, Gədəbəy, Daşkəsəndə 1mm. yağıntı düşüb.


26-10-2009 / 17:45\n29 oktyabr 2009-cu il tarixdə Rabitə və İnformasiya Texnologiyaları Nazirliyinin dəstəyi ilə Azərbaycan Milli Elmlər Akademiyası tərəfindən yaradılmış “Milli Grid Seqmenti”nin və Black Sea Interconnection (BSI -)layihəsinin açılış mərasimi keçiriləcək.\nMərasim Park Inn mehmanxanasında başlanacaq və AMEA-nın Fizika İnstitutunda seminar-treninqlə davam etdiriləcək. Tədbirdə aidiyyəti dövlət qurumlarının, ali tədris müəssisələrinin, AMEA-nın elmi-tədqiqat institutlarının rəhbərləri, İKT sahəsində aparıcı şirkətlərin və qeyri-hökumət təşkilatlarının nümayəndələri iştirak edəcəklər.\nMilli GRİD seqmenti beynəlxalq elmi əlaqələrin genişləndirilməsinə, dünya elminə inteqrasiyanın sürətləndirilməsinə, Azərbaycan alimlərinin beynəlxalq elmi layihələrdə iştirakına əlverişli şərait yaradacaq. Avropa Komissiyası tərəfindən maliyyələşən BSI layihəsinin əsas məqsədi Cənubi Qavqaz regionunda tədqiqat-təhsil şəbəkələri arasında beynəlxalq şəbəkə infrastrukturunun qurulmasıdır.\nQeyd edək ki, Milli GRİD seqmentinin Avropanın Milli Tədqiqat və Təhsil Şəbəkələrini birləşdirən GEANT2 şəbəkəsi üzərindən Avropa Nüvə Tədqiqatları Mərkəzi (CERN, Cenevrə) ilə inteqrasiyasının təmin olunması üçün Rabitə və İnformasiya Texnologiyaları Nazirliyinin dəstəyi ilə yüksək sürətli internet kanalı təşkil edilib.


Mədət Quliyev dövlət sirri ilə bağlı qərarı imzalayıb\nMilli Təhlükəsizlik Nazirliyi "Dövlət sirri təşkil edən məlumatın qeyri-qanuni yayılması faktı üzrə qərarın qəbul edilməsi Qaydası"nın təsdiq edilməsi barədə qərar qəbul edib.\nBAKI, 3 dek-Sputnik. Milli Təhlükəsizlik Nazirliyi (MTN) "Dövlət sirri təşkil edən məlumatın qeyri-qanuni yayılması faktı üzrə qərarın qəbul edilməsi Qaydası"nın təsdiq edilməsi barədə qərar qəbul edib.\nSputnik-in məlumatına görə, dekabrdan qüvvəyə minən qərarı milli təhlükəsizlik naziri vəzifəsini icra edən Mədət Quliyev imzalayıb.\nQərara əsasən, dövlət sirri təşkil edən məlumatın qeyri-qanuni yayılması faktı üzrə qərar belə məlumat barədə sərəncam vermək səlahiyyətinə malik olan dövlət hakimiyyəti orqanı tərəfindən qəbul edilir. Dövlət sirrinə aid edilən məlumatlar barədə sərəncam vermək səlahiyyətinə malik olan dövlət hakimiyyəti orqanları və onların sərəncamına verilmiş məlumatlar Azərbaycan Respublikası Prezidentinin 2005-ci il 3 iyun tarixli 248 nömrəli Fərmanı ilə təsdiq edilmiş "Dövlət sirrinə aid edilən məlumatların Siyahısı" ilə müəyyənləşdirilir. Dövlət sirri təşkil edən məlumatın qeyri-qanuni yayılması faktı üzrə qərar bu faktın xidməti təhqiqatına dair materialların qiymətləndirilməsi yolu ilə qəbul edilir. Dövlət sirri təşkil edən məlumatın qeyri-qanuni yayılması faktı üzrə xidməti təhqiqatın aparılması, nəticəsinə dair materialların hazırlanması və təqdim edilməsi Nazirlər Kabinetinin 2005-ci il 15 mart tarixli 40 nömrəli Qərarı ilə təsdiq edilmiş "Dövlət sirri təşkil edən məlumatın qeyri-qanuni yayılması üzrə ekspert rəyinin hazırlanması və təsdiq edilməsi Qaydası"na uyğun olaraq həyata keçirilir.\nDövlət sirri təşkil edən məlumatın qeyri-qanuni yayılması faktının xidməti təhqiqatına dair materiallar belə məlumat barədə sərəncam vermək səlahiyyətinə malik olan dövlət hakimiyyəti orqanı üzrə məxfiləşdirilməli məlumatlar siyahısını hazırlamış ekspert komissiyası tərəfindən, bu orqanın rəhbərinin tapşırığı əsasında qiymətləndirilir. Məlumatın qeyri-qanuni yayılması faktının xidməti təhqiqatına dair materialların daha obyektiv qiymətləndirilməsi məqsədilə ekspert komissiyasının işinə yayılma faktının baş verdiyi dövlət hakimiyyəti orqanının, müəssisə, idarə və təşkilatın mütəxəssisləri cəlb edilə bilər. Kənar təşkilatın mütəxəssisinin ekspert komissiyasının işinə cəlb edilməsi ekspert komissiyasının təşəbbüsü və həmin təşkilatın rəhbərinin razılığı ilə həyata keçirilir. Ekspert komissiyasının işinə cəlb edilmiş mütəxəssis təhqiqatın nəticəsində marağı olmayan və dövlət sirri ilə işləməyə müvafiq formalı buraxılışı olan şəxs olmalıdır. Ekspert komissiyasının iclasının keçirilmə vaxtı və ekspert komissiyasının işinə cəlb edilməli şəxslər komissiyanın sədri tərəfindən müəyyən edilir. MTN rəhbərliyi tərəfindən müəyyən olunan mütəxəssislər ekspert komissiyasının işində bilavasitə iştirak edə bilərlər. Ekspert komissiyasının iclası dövlət sirrinin texniki kanallarla sızmasının istisna edildiyi otaqda keçirilməlidir. Ekspert komissiyasının iclasının təşkilində dövlət hakimiyyəti orqanının dövlət sirrinin mühafizəsi üzrə bölməsi iştirak edir və iclas zamanı dövlət sirrinin mühafizəsinə görə məsuliyyət daşıyır.\nMəlumatın qeyri-qanuni yayılması faktının xidməti təhqiqatına dair materialın qiymətləndirilməsi aşağıdakıları nəzərdə tutur:\n— qeyri-qanuni yayılmış məlumatın dövlət sirri təşkil etməsi və məxfilik dərəcəsi haqqında ekspert rəyinin, habelə təhqiqat komissiyası tərəfindən müəyyən edilmiş ziyanın obyektivliyinin qiymətləndirilməsini;\n— məlumatın qeyri-qanuni yayılması faktının baş verdiyi təşkilatda dövlət sirrinin mühafizəsi sisteminin effektivliyinin artırılması istiqamətində görülən tədbirlərin yetərliliyinin qiymətləndirilməsini.\nQeyri-qanuni yayılmış məlumatın dövlət sirri təşkil etməsi və məxfilik dərəcəsi haqqında ekspert rəyinin obyektivliyi qiymətləndirilərkən aşağıdakılara diqqət yetirilməlidir:\n— məlumat məxfiləşdirilərkən Azərbaycan Respublikasının "Dövlət sirri haqqında" qanunu ilə müəyyən edilmiş prinsiplərə əməl edilib-edilmədiyinə;\n— məlumatın daşıyıcısında "Dövlət sirri haqqında" qanunla müəyyən edilmiş rekvizitlərin qoyulub-qoyulmadığına, o cümlədən məlumatın məxfiliyinin açılması tarixinin və ya şərtinin, yaxud buna səbəb ola biləcək hadisənin müəyyən edilib-edilmədiyinə;\n— məlumatın məxfiləşdirilməsinin əsaslığının və əvvəllər verilmiş məxfilik dərəcəsinə uyğunluğunun "Dövlət sirri haqqında" Qanunla müəyyən edilmiş müddətdə yoxlanılıb-yoxlanılmadığına.\nMəlumatın qeyri-qanuni yayılması nəticəsində vurulmuş ziyan Azərbaycan Respublikası Prezidentinin 2005-ci il 3 iyun tarixli 249 nömrəli Fərmanı ilə təsdiq edilmiş "Məlumatların dövlət sirrinə aid edilməsi Qaydaları"na uyğun olaraq hazırlanmış normativ-metodik sənədə əsasən müəyyən edilir. Ekspert komissiyası yayılmış məlumatın dövlət sirri təşkil etməsinə və məxfilik dərəcəsinə dair ekspert rəyi ilə, yaxud təhqiqat komissiyasının müəyyən etdiyi ziyanla razı olmadıqda, məsələyə ekspert komissiyası tərəfindən yenidən baxılır. Bu halda yayılmış məlumatın dövlət sirri təşkil etməsinə və məxfilik dərəcəsinə dair ekspert rəyinin hazırlanmasını, habelə vurulmuş ziyanın müəyyənləşdirilməsini ekspert komissiyası həyata keçirir. Dövlət sirrinin qeyri-qanuni yayılması faktının xidməti təhqiqatına dair materialların qiymətləndirilməsi ilə bağlı işlərin baxılması və həll edilməsi zamanı meydana çıxan bütün məsələlər ekspert komissiyası üzvlərinin səs çoxluğu ilə həll edilir. Əksəriyyətin qəbul etdiyi qərarla razılaşmayan ekspert komissiyasının üzvü öz rəyini yazılı şəkildə bildirə bilər və rəy işə əlavə olunur. "Dövlət sirri haqqında" qanuna əsasən məlumatın qeyri-qanuni yayılması bütövlükdə Azərbaycan Respublikasının və ya mərkəzi icra hakimiyyəti orqanının mənafeyinə ziyan vurmaqla nəticələndikdə, fakt üzrə materiallara Azərbaycan Respublikasının Prezidenti yanında Dövlət Sirrinin Mühafizəsi üzrə İdarələrarası Komissiyada baxılır. Belə məlumatın qeyri-qanuni yayılması faktı üzrə qərar İdarələrarası Komissiyanın rəyi nəzərə alınmaqla qəbul edilir. Məlumatın qeyri-qanuni yayılması faktı üzrə qərar ekspert komissiyası tərəfindən hazırlanır və yayılmış məlumat barədə sərəncam vermək səlahiyyətinə malik olan dövlət hakimiyyəti orqanının rəhbəri tərəfindən imzalanır. Qərar məlumatın qeyri-qanuni yayılması faktının xidməti təhqiqatına dair materialların belə işlər üzrə istintaqı həyata keçirən orqana — Milli Təhlükəsizlik Nazirliyinə göndərilməsini, dövlət sirrinin mühafizəsi sisteminin təkmilləşdirilməsi üzrə tapşırıqları, qanunvericiliklə müəyyən edilmiş səlahiyyətləri daxilində təqsirli şəxslər barədə məsuliyyət tədbirlərini, məxfiləşdirilməli məlumatların siyahısına dəyişikliklər edilməsini əhatə edir.\nMaterialların istintaq orqanına göndərilməsi barədə qərar yayılmış məlumatın dövlət sirri təşkil etdiyi ekspert rəyi ilə təsdiq edildikdə qəbul edilir. Məlumatın qeyri-qanuni yayılması faktı üzrə qərar faktın xidməti təhqiqatına dair materialların dövlət hakimiyyəti orqanına daxil olduğu vaxtdan 15 gün müddətinə qəbul edilməlidir. Məlumatın qeyri-qanuni yayılması belə məlumat barədə sərəncam vermək səlahiyyətinə malik olan dövlət hakimiyyəti orqanı üzrə məxfiləşdirilməli məlumatlar siyahısına dəyişikliklər edilməsi zərurəti yaradarsa, göstərilən siyahıya qanunvericiliklə müəyyən edilmiş qaydada dəyişiklik edilir. Məlumatın qeyri-qanuni yayılması faktı istintaq orqanı tərəfindən aşkar edildiyi halda, bu orqan qeyri-qanuni yayılma faktına bilavasitə aidiyyəti olan materialları da əlavə etməklə, həmin məlumatın dövlət sirri təşkil edib-etməməsi, məxfilik dərəcəsi və vura biləcəyi ziyan barədə rəyin verilməsi üçün bu məlumat barədə sərəncam vermək səlahiyyətinə malik olan dövlət hakimiyyəti orqanına sorğu etməlidir.


kvadrat metrlik bağçaya necə başlamaq olar? Wellness mama"\nBir bağça bağçasına başlamaq üçün kiçik bir araşdırma sürətlə öz sahənizi planlaşdırmağın bir çox (bəlkə də çox?) Yollarının olduğunu göstərəcəkdir. Ancaq sizi boğmasına icazə verməyin. Bu illər ərzində bağımızda tətbiq etdiyim bir çox metoddan Square Foot Gardening, az təcrübəyə, vaxta və məkana sahib olmayan insanlar üçün də səliqəli, məhsuldar bir bağ yaradır və qonşular buna baxmağa belə əhəmiyyət vermirlər. !\nKvadrat Ayaq Bağçası nədir?\n1980-ci illərin əvvəllərində təqaüdçü mühəndis Mel Bartolomey daha az məkanda daha çox qida yetişdirmək üçün asanlıqla təkrarlanan bir konsepsiya ortaya qoydu və 'Kvadrat Ayaq Bağçası' ifadəsini işlətdi. Onun metodu bu illərdən bəri populyarlığını itirməmiş və təkmilləşdirilmiş və modernləşdirilmişdir. (1)\nA Square Foot Garden bir neçə unikal xüsusiyyətə malikdir:\nKiçik, vahid qaldırılmış çarpayılar (ümumiyyətlə 4 x 4)\nZəngin düzəldilmiş torpaq\nHər yatağın səthini 1 'kvadratlara bölən fiziki bir ızgara\nBir kvadrat metr başına müəyyən bir bitki sayı\nKvadrat ayaq bağları sadə bir taxta çərçivə ola bilər və ya daha da işlənmiş şaquli bağlara çevrilə bilər:\nBütün şöhrəti ilə genişlənən bir bağ ideyasını çox sevdiyimə baxmayaraq, bir kvadrat metrlik bağçanın səliqəli, səliqəli görünüşünün müxtəlif yaşayış yerlərində necə qiymətləndirilə biləcəyini görə bilərsiniz, xüsusən də yeriniz azdır.\nKvadrat Ayaq Bağçası və Ənənəvi Bağlar\nƏnənəvi sıra bağında, hər uzun yaşıl yaxşılıq arasında bir keçid və ya yol üçün bərabər boş yer var. Bu yollar həyətinizdə yer tutmaqla kifayətlənmir, həm də alaq otları üçün əsas ərazidir və yaxınlıqdakı kökləri yığışdırır.\nİndi ənənəvi bir bağçanın istehsal edə biləcəyi bütün məhsulları böyütməyə qadir olan 4 x 4 ayaqlı bir yataq təsəvvür edin. Bir-birindən aralanmış bitkilər alaq otlarının böyüməsini sıxışdırır, ideal torpaq qarışığı hər qarış torpağın havalandırma və tüklü qalma ehtiyacını azaldır, yatağın bütün sahələrinə qulluq üçün asanlıqla çatmaq olar və kiçik ayaq izi su qənaəti deməkdir.\nVə daha yaxşı olur:\nKvadrat ayaqlı bağçanın hər kvadrat metrdə nəyin əkiləcəyinə qərar vermək üçün asan, lakin dəqiq bir düsturla, sadəcə bir bitkinin yetkinlik dövründəki ümumi ölçüsünə əsaslanaraq, həvəskar bağbanlar hər bitkinin xüsusi aralığı və qidalanma ehtiyaclarını öyrənmək məcburiyyətində qalırlar.\nDoğru olmaq üçün çox yaxşı səslənirsiniz? Bu iddia necə:\nKvadrat Ayaq Bağçası ənənəvi bağın məhsulunun 100% -ni 80% daha az məkanda və işin yalnız 2% -i ilə verir. (2)\nBudur, bir neçə asan addımda öz kvadrat metrlik bağ yatağınıza necə başlamaq lazımdır:\nKvadrat ayaq bağçasına necə başlamaq olar\nYeni bağınızı yaratmağa başlamazdan əvvəl unutmamalı olduğunuz bir neçə şey var:\n1. Ölçü qədər\nHeç bir ağıllı bağ dizaynı günəş çatışmazlığını və ya zəif drenajı təmin edə bilməz. Günəş və kölgə naxışlarını izləyin, həyətin düz hissəsində 6-8 saatlıq günəşli bir yer tapın, cənub-şərqdən şüaları bağlayan ağaclar və ya digər maneələr yoxdur.\nMümkünsə, suvarma və məhsul yığımı üçün bağçanı evin yaxınlığında saxlayın.\nNə qədər yemək yetişdirmək istədiyinizi düşünün. Bir 4x4 ayaq qaldırılmış Square Foot Garden yatağı kiçik bir ailə üçün kifayət qədər qida istehsal edə bilər, ancaq məhsulunuzun bir hissəsini dondurmağı və ya dondurmağı planlaşdırırsanız daha çox şey istəyə bilərsiniz. Bağ yataqları arasında 3 ayaq koridor qoyun və alaq otlarına qarşı yaxşı malç edin.\nBağ qutuları da yaşıl sahəsi olmayan yerlərdə yerdən qaldırıla bilər və istənilən hündürlükdə, dizləri və arxaları asanlıqla quraşdırıla bilər.\nİndi işə başlamağın vaxtı gəldi!\n2. Yatağınızı düzəldin\nHazır kvadrat ayaq bağçası qutularını müxtəlif formalarda ala bilsəniz də, bir neçə sadə tədarük ilə bir qutunu təxminən 20 dollara özünüz edə bilərsiniz:\n(4) 2 x 6 inç lövhələr, 4 fut uzunluqda, təmizlənməmiş (Sedir yaxşı seçimdir)\n(12) 4 düymlük taxta vintlər\n(6) 4 fut qəfəs zolaqları\n(9) maşın boltları\nVidalar / dırnaqlar\nBu faydalı video təlimat bağçanızdakı yatağın qurulması prosesini addım-addım göstərir və hətta tikinti materialları və torpaq üçün xərclər smetasını verir.\nQutular büdcədən, zamandan və ətrafdakı mənzərədən asılı olaraq istədiyiniz qədər dekorativ və ya sadə ola bilər. Qutunuzu qurduqdan sonra xiyar və ya lobya kimi bitkilərin dırmaşması üçün şaquli bir kafes əlavə etmək istəyə bilərsiniz (yenə də daha az yerlərdə daha çox məhsul alın!).\nQəfəs zolaqları bitmiş əkin qutusunun üstünə gedərək 16 (bir ayaqlı) kvadratlardan ibarət bir ızgara və ya tic-tac-toe stilində bir qutu meydana gətirir. Əvvəlcə bu qəribə görünsə də, bunun səbəbini 4. Addımda görəcəksiniz.\n3. Mükəmməl Torpaq Kokteylini qarışdırın\nYeni qutularınızı doldurmaq üçün, Square Foot Gardening yaradıcısı Mel Bartholomew, Mel & rsquo's Mix ” torpaq qarışığı:\n1/3 kompost + 1/3 qaba vermikulit + 1/3 torf yosunu (həcminə görə)\nÇirk üçün pul ödəmək əks nəticə kimi görünsə də, orijinal ən keyfiyyətli bağ torpaqları bağçanın böyüməsinin və gübrələrin və pestisidlərin azaldılmasının açarıdır. Vaxtınıza qənaət etmək və yolda istehsal etmək üçün indi sərmayə qoyduğunuza görə sevinəcəksiniz.\nBalanslaşdırılmış bir qida qarışığı əldə etmək üçün toyuq və inək gübrəsi, göbələk kompostu və qurd tökmə kimi müxtəlif kompost mənbələrindən istifadə edin. Yerli bağ mərkəzinizdə vermikulit tapmasanız, bir təsərrüfat təchizatı mağazasına baxın. (Qeyd:Vermikulit tapmaq bir qədər çətin və mübahisəli bir tərkib hissəsidir. Tapa bilmirsinizsə və ya istifadə etmək istəmirsinizsə, bəzi mənbələr yerində qum və ya əlavə kompost əvəz etməyi məsləhət görürlər.)\n6 düymlük tərəfi olan bir 4 x 4 ayaqlıq bağ qutusu üçün 8 kub fut torpaq qarışığı lazımdır. Çantada göstərildiyi kimi çəki ilə deyil, həcmlə ölçəcəyiniz üçün nisbətlərinizi ölçmək üçün 5 galon kova istifadə edin. Əl arabasında və ya bağ bağçasında sağda qarışdırın.\nAlaq blokunuzu istədiyiniz yerdə qutunun içərisindəki otun üstünə qoyun və sıxmamağa çalışaraq torpaq qarışığı ilə doldurun.\nSquare Foot Gardening-in ən sevdiyim hissəsinə: əkin şəbəkəsinə.\n4. Bitkilərinizi seçin (İnamla!)\nNə əkəcəyinizi seçmədən əvvəl ailənizin xoşladığı və sevmədiyini düşünün. Çox salat yeyirsiniz? Təzə salsa hazırlamaq istərdinizmi? Kiçik övladlarınız varsa, təbii olaraq şirniyyat və çırpılmış noxud, çiyələk, albalı pomidoru və yerkökü kimi asanlıqla qəlyanaltı ilə meyvə və tərəvəzlərə baxın. Təzə otlar faydalıdır, böyüməsi asandır, heyrətləndirici qoxusu gəlir və hətta zərərvericilərin qarşısını almağa kömək edir.\nBurada Square Foot ızgarasının işə başladığı yerdir. Toxum paketinizin arxasındakı bitki aralığına (sıra aralığına deyil) baxın. Oradan bitkilər haqqında kiçik, orta, böyük və əlavə böyük baxımından düşünəcəksiniz:\nKiçik: 3 ” ayrı (və ya daha kiçik) = kvadrat başına 16 (turp, çuğundur və s.)\nOrta: 4 ” ayrı = kvadrat başına 9 (yerkökü, soğan və s.)\nBöyük: 6 ” ayrı = kvadrat başına 4 (salatlar və s.)\nƏlavə Böyük: 12 ” ayrı = hər kvadrat başına 1 (kələm, brokoli, bibər, pomidor və s.)\nQovunlar, balqabaq və digər çox böyük yetişdiricilər şəbəkədəki dörd kvadratın ortasına yerləşdirilə bilər. Xiyar və digər tırmanma üzümlərini bağçanıza bağlanan bir kafes qədər öyrədərək yerdən qənaət edin.\nSürətli axtarış bir çox əyani “ fırıldaqçı vərəqləri ” hər hansı bir təxminləri prosesdən çıxarmaq.\nİddialı üçün vaxta qənaət edən bir ipucu: şəbəkənizi suvarma sistemi kimi ikiqat edin!\n5. Asanlıqla qoruyun\nDüzəliş edilmiş torpaq qarışığınızda uyğun qidalar artıq mövcud olduğundan, Square Foot Gardening əlavə gübrə və pestisidlərə olan ehtiyacınızı azaltmalıdır. Əkin etməzdən əvvəl hər çuxura bir kompost çömçəsi əlavə edin, bitki böyüməyə başlayana qədər bərabər şəkildə suvarın və sonra yaşıllığın öz canlı malçını yaratmasına icazə verin.\nLazım olduqda bitkilərin ətrafında yabanı otlar, kiçik olduqlarında onları tutursunuz.\nYüksəldilmiş yataq bağlarında başqa bir bonus var: Soyuq çərçivələr və ya zərərvericilərdən qoruyan çərçivələr asanlıqla dizayn edilə bilər və 4 x 4 qutuya sığar. 4 metrlik 2 x 2 lövhədən və toyuq məftillərindən hazırlanmış bir qutu bağ zərərvericilərinin qiymətli meyvələrinizi və tərəvəzlərinizi oğurlamaması üçün səliqəli və çox cəlbedici olmayan üzən örtük edir - çiyələk yamaqları və zərif göyərti üçün xilaskar.\n1. İllinoys Universitetinin Genişləndirilməsi, “ 2016-cı ildə Hələ də məşhur olan kvadrat ayaq bağçası ”\n2. Kvadrat Ayaq Bağçılıq Vəqfi\nBir kvadrat ayaq bağını sınamısınız? Hansı üstünlükləri tapdınız? Dezavantajları? Ən yaxşı tövsiyələrinizi paylaşın!\nISS, Kanadadan görünən Polarisdən keçdi\nAy və Veneranın heyrətamiz şəkilləri\nPlanetlərin uyğunlaşması 4 Yanvar bizi daha az çəki edəcək? Əlbəttə yox\nCümə axşamı səhər Montanada zəlzələ baş verdi


Malayziya sefiri telebelerle gorusub - Azadliq Xeber\nMalayziya sefiri telebelerle gorusub\nMalayziya səfiri tələbələrlə görüşüb\n2017-04-28T19:43 xeber – UNEC-də “İslam Həmrəyliyi İli” çərçivəsində islam ölkələrinin diplomatik korpuslarının nümayəndələri ilə görüşlər davam edir.\nMalayziyanın Azərbaycandakı fövqəladə və səlahiyyətli səfiri Dato Roslan Tan Sri Abdul Rahman UNEC-də olub. UNEC-in mətbuat xidmətindən Sputnik Azərbaycan-a verilən məlumata görə, rektor, professor Ədalət Muradov qonağı Cənubi Qafqazın ən böyük iqtisadyönümlü universitetində salamlamaqdan məmnun olduğunu bildirib. 2017-ci ilin ölkəmizdə “İslam Həmrəyliyi İli” elan edildiyindən bəhs edən rektor, bunun dözümlülük, sülh, tolerantlıq və dünyəviləşmə ideyalarının təbliğində dövlətin rolunu qabardan əlamətdar hadisə adlandırıb. IV İslam Həmrəyliyi Oyunlarının 2017-ci ildə Bakıda keçirilməsi ilə bağlı qərarın ölkəmizin islam həmrəylinin möhkəmləndirilməsi sahəsində növbəti əməli addımlar atması üçün əlverişli şərait yaratdığını qeyd edib.\nDaha sonra rektor səfirə UNEC-in tarixi, beynəlxalq əlaqələri, ikili diplom proqramları barədə məlumat verib. UNEC-in ölkədə dörd dildə təhsil verən və xaricdə filialı olan yeganə universitet olduğunu diqqətə çatdırıb. Qonağa İnnovativ Biznes İnkubatorunun fəaliyyəti haqqında məlumat verən rektor, uğurlu startap layihələrindən söz açıb.\nQeyd edək ki, tələbələrin Malayziya barədə suallarını cavablandıran diplomat sonda auditoriyada müsabiqə elan edib. Təqdimatı ilə bağlı sualları cavablandıran tələbələrə hədiyyələr təqdim edib.


Daşınmaz əmlakın istismarı ilə bağlı mülkü məsuliyyətin icbari sığortası - Naxçıvan Muxtar Respublikası Dövlət Baş Sığorta Agentliyi\nDaşınmaz əmlakın istismarı ilə bağlı mülki məsuliyyətin icbari sığortası zamanı isə sahibkarın sərəncamında olan daşınmaz əmlakın istismarı zamanı üçüncü şəxslərin həytına və əmlakına vurula biləcək zərərlərə qarşı bu sığorta növü üzrə müqavilə bağlamaqla sığorta təminatını verilir. Daşınmaz əmlakın istismarı zamanı yaranan mülki məsuliyyətin icbari sığortasında istismar edilən daşınmaz əmlak dedikdə fərdi evlər istisna olunmaqla istehsal və xidmət məqsədilə istifadə olunan bütün binalar, tikililər, qurğu və sahələr başa düşülür. Belə əmlakın istsimarı, o cümlədən həmin əmlakın ərazsində inşaat, təmir, yeridənqurma və digər işlərin yerinə yetirilməsi zamanı üçüncü şəxslərin həyatı və sağlamlığına dəymiş zərələrin əvəzinin ödənilməsi məqsədilə icbari sığorta tətbiq edilir. Belə zərərlərə səbəb olan hadisələrə gəldikdə isə bunlar yanğın, qaz partlayışı, qısa qapanma, su, istilik və kanalizasiya xətlərində baş verən qəza nəticəsində yaranan subasma, hər hansı predmetin və ya onun hissələrinin düşməsi kimi hadisələr hesab olunur. Belə hadisələr baş verdikdə daşınmaz əmlak sahibkarı burada olan insanların həyatına, onların sağlamlığına və əmlakına mülki məsuliyyət daşıyırlar.\nDaşınmaz əmlakın istismarı ilə bağlı mülki məsuliyyətin icbari sığortası üzrə sığorta haqqı istehsal və qeyri-istehsal sahəsinin təyinatından asılı olaraq 30 manatdan 120 manatadək məbləğdə müəyyən edilir.\nDaşınmaz əmlakın istismarı ilə bağlı mülki məsuliyyətin icbari sığortası üzrə sığorta məbləğləri isə fiziki şəxslərin sağlamlığına dəyən zərər üzrə ümumi sığorta məbləği 50 min manatdan çox olmamaq şərtilə, bir fiziki şəxsin sağlamlığına dəyən zərər üzrə 5 min manat, əmlaka dəyən zərər üzrə isə 50 min manat müəyyən olunub.\nƏmlakın ərazisində inşaat, təmir, yenidənqurma və ya digər işlərin həyata keçirilməsi zamanı üçüncü şəxslərin sağlamlığına və əmlakına dəyən zərərin əvəzinin ödənilməsi məqsədi ilə icbari sığorta tətbiq olunur. Bu zaman siğorta hadisəsi nəticəsində üçüncü şəxs olaraq bir fiziki şəxsin sağlamlığına dəyən zərərə görə 5 min manat sığorta məbləği nəzərdə tutulur